title: Leena-Kaisa Mikkola

text: Ennen suurlähettilään tehtäväänsä Mikkola oli yksikön päällikkönä ulkoministeriön poliittisella osastolla EU:n yhteisen ulko-ja turvallisuuspolitiikan yksikössä, jossa hän oli vuodesta 2007.


title: Leena-Kaisa Mikkola

text: Mikkola on työskennellyt eri tehtävissä ministeriössä poliittisella osastolla, lehdistö- ja kulttuuriosastolla sekä Eurooppa-osastolla. Suomen ulkomaanedustustoissa hän on työskennellyt Budapestissa, Ateenassa, Canberrassa ja EU-edustustossa Brysselissä.


title: Pasir Panjangin metroasema

text: Pasir Panjang on Singaporen Mass Rapid Transit -metrojärjestelmän asema Queenstownissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.


title: Labrador Parkin metroasema

text: Labrador Park on Singaporen Mass Rapid Transit -metrojärjestelmän asema Bukit Merahissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.


title: Telok Blangahin metroasema

text: Telok Blangah on Singaporen Mass Rapid Transit -metrojärjestelmän asema Bukit Merahissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.


title: Therizinosauria

text: Terizinosaurit (Therizinosauria) on sukupuuttoon kuollut petokätisten teropodidinosaurusten osalahko, joka eli varhaisliitukaudelta myöhäisliitukaudelle (noin 130 ja 65 miljoonaa vuotta sitten, barrême-vaiheelta maastricht-vaiheelle), nykyisen Mongolian, Kiinan ja läntisen Pohjois-Amerikan alueella.


title: Therizinosauria

text: Therizinosauria on määritelty kattavimpana kladina joka sisältää "Therizinosaurus cheloniformiksen" (Maleev, 1954), muttei "Ornithomimus edmontonicusta" (Sternberg, 1933), "Tyrannosaurus rexiä" (Osborn, 1905), "Shuvuuia desertiä" (Chiape "et al", 1998) tai "Oviraptor philoceratopsia" (Osborn, 1924).Kladogrammit Lindsay Zannon (2010) mukaan:


title: Tarjouslaatikko

text: Tarjouslaatikko on apuväline, jota käytetään tarjoamiseen bridgessä, yleensä kuitenkin pelattaessa sen suosituinta muotoa eli kilpailubridgeä. Niitä on erikokoisia. Ne ovat yleensä muovisia laatikoita, joissa on kaksi paikkaa tarjouslapuille. Toinen 35 kortille, joissa on tarjousvärien symbolit sekä taso ja toinen muille tarjouksille, joita voidaan tarjota useammin kuin vain kerran eli passille, kahdennukselle ja vastakahdennuksille sekä muille korteille.


title: Tarjouslaatikko

text: Tarjouslaatikko on keksitty Ruotsissa vuonna 1962 ja niitä käytettiin ensimmäisen kerran vuonna 1970 järjestetyissä bridgen MM-kilpailuissa Tukholmassa. Niiden käyttö levisi lopulta Eurooppaan, Yhdysvaltoihin ja ympäri maailmaa, ja nyt ne ovat käytännössä korvaamattomia apuvälineitä kerhopelien ja kilpailujen lisäksi jopa kotipeleissäkin.


title: Tarjouslaatikko

text: Tarjouslaatikoiden käytöstä syntyy useita etuja verrattuna suulliseen tarjoamiseen: se vähentää huoneen melutasoa, estää tarjousten kuulumisen naapuripöytiin, mahdollistaa tarjoussarjan helpomman tarkistamisen ja vähentää mahdollisuutta siirtää luvatonta tietoa pelaajan parille (tarkoituksellisesta tai ei) käytöksellä tai puhetyylillä.


title: Tarjouslaatikko

text: Tarjouslaatikko on yleensä muovinen laatikko, joissa on kaksi paikkaa tarjouslapuille. Toinen 35 kortille, joissa ovat tarjousvärien symbolit, joita ovat risti, ruutu, hertta, pata ja sangi, sekä taso yhdestä seitsemään. Jokaiseen näistä 35 tarjouskortista on muotoiltu pieni ulkonema ja ne on aseteltu tarjouslaatikkoon lomittain siten, että niistä jokainen voidaan helposti ottaa laatikosta ja asettaa pöydälle.


title: Tarjouslaatikko

text: Toinen paikka on täytetty passeilla (yleensä 6-10 kappaletta ja usein vihreitä), muutamilla kahdennuksilla (punaisia, yleensä merkitty X tai D) ja vastakahdennuksilla (sinisiä merkitty XX). Kortit Alert (vaalean tai tumman sininen), Stop (punainen) ja mahdollinen kilpailunjohtaja-kortti (oranssi merkitty TD) voivat olla myös tässä paikassa tai kolmannessa paikassa tarjouslaatikon takaosassa. Jokaiselle neljälle pelaajalle on oma laatikkonsa sijoitettuna yleensä pöydän reunoille pelaajan oikealle puolelle. Kun pelataan kilpailubridgeä turnauksissa, laatikot voivat olla pöydissä kiinnitettyinä. (Vasenkätisten tarjouslaatikot voivat olla vastakkaisella puolella oikeakätisten omiin verrattuna ja siksi he saattavat joutua kantamaan omaa irrallista laatikkoa kilpailun ajan jos pöytien laatikot ovat kiinteitä).


title: Tarjouslaatikko

text: Tarjouslaatikot ovat yleensä kahta päätyyppiä: yleisempiä vapaasti liikkuvia laatikoita, jotka sijoitetaan pöydälle lähelle kulmia ja pienempiä pöydän reunaan pienellä puristimella kiinnitettäviä laatikoita. Jälkimmäisen etu on se, että se ei vie tilaa pöydällä, mutta se voi olla tiellä vaikeuttaa pelaajien kulkua tuolille ja tuolilta pois, joten se vaurioituu helpommin. Joissakin turnauksissa on L-muotoinen metallinen kiinnike, joka on liu'utettu pöydän kannen alle kulmiin, jättäen sen toisen pään pystyyn. Tämän pieneen uraan laitetaan vapaasti liikuteltava laatikko, joka sitten toimii kuten puristinkäyttöiset laatikot. Vaihtoehtoinen tapa on käyttää sivupöytiä, jonne tarjouslaatikot, virvokkeet ja muut tavarat voidaan asettaa pelipöydän tilan säästämiseksi. Varastointia varten laatikot ovat usein taitettavia siten, että tarjouslaput sisältävän osan on mahdollista kaataa käännettävän kannen alle ja siten tarjouslaput jäävät laatikon sisälle kokonaan. Tai joissakin laatikkotyypeissä saattaa olla erillinen kansiosa, joka asetetaan tarjouslappujen päälle.


title: Tarjouslaatikko

text: Tarjouskortit tehdään yleensä pahvista tai ohuesta muovista, kuten pelikortitkin. Pahviset kestävät paremmin kulumista (erityisesti silloin, kun ovat muovilla pinnoitettuja), kun taas muoviset ovat vastustuskykyisempiä repeytymiselle. Valmistajat tarjoavat myös tarjouslappuja laatikoista erillään ostettuina. Joskus laatikon mukana annetaan ylimääräinen yhden ristin kortti, sillä se vahingoittuu sijaintinsa vuoksi hepoiten.


title: Tarjouslaatikko

text: Bridgen tarjoussarja koostuu "tarjouksista" (varsinaiset tarjoukset, pass, kahdennus tai vastakahdennus), joita pelaajat tekevät vuorollaan, kunnes tarjoussarja päättyy kolmeen peräkkäiseen passiin (tai neljään jos kaikki pelaajat passaavat). Muutoksessa huutokauppabridgestä nykyaikaiseen bridgeen tarjouksista on tullut monimutkaisempia aste asteelta ja sopimukselliset tarjoukset kestivät usein monia tarjouskierroksia. Pitkät tarjoussarjat olivat hankalia muistaa ja tarkastella. Lisäksi tarjoukset saattoivat kuulua muihin pöytiin ja aiheuttivat melua.


title: Tarjouslaatikko

text: Tarjouslaatikot kehitti ruotsalainen Gösta Nordenson ja ensimmäisen kerran niitä käytettiin Tukholman MM-kisoissa vuonna 1970. Eric Jannersten, ruotsalainen seurapelaaja ja hänen perustama Euroopan suurin bridgelaitteiden valmistaja Jannersten Förlag AB ostivat tuotteen patentin vuonna 1970 ja hänet voidaan sanoa yhdeksi tarjouslaatikon keksijöistä. Kuitenkin patenttia on kiistetty Ruotsin bridgeliitolle.


title: Tarjouslaatikko

text: Pian niistä tuli suosittuja Euroopassa ja pienen vastustuksen jälkeen Yhdysvaltojenkin bridgekerhoissa. Vuodesta 2006 ne ovat olleet käytännössä välttämätön osa kilpailubridgeä ja jopa monet eräbridgen pelaajat käyttävät niitä pelatessaan kotona.


title: Keppelin metroasema

text: Keppel on suunniteltu Singaporen Mass Rapid Transit -metrojärjestelmän asema Bukit Merahissa Singaporen keskisellä suuralueella. Suunnitelma sen rakentamiseksi julkistettiin lokakuussa 2015, ja se on tarkoitus avata osana Circle Linen jatketta vuonna 2025.


title: Keppelin metroasema

text: Aseman suunniteltu sijainti on Keppel Roadin varrella, lähellä Keppel Distriparkia ja Keppel Terminalia.


title: Cantonmentin metroasema

text: Cantonment on suunniteltu Mass Rapid Transit -metrojärjestelmän asema Singaporen keskusta-alueella. Suunnitelma sen rakentamiseksi julkistettiin lokakuussa 2015, ja se on tarkoitus avata osana Circle Linen jatketta vuonna 2025.


title: Cantonmentin metroasema

text: Aseman suunniteltu sijainti on käytöstä poistetun Tanjong Pagarin rautatieaseman yhteydessä.


title: Prince Edwardin metroasema (MRT)

text: Prince Edward on suunniteltu Mass Rapid Transit -metrojärjestelmän asema Singaporen keskusta-alueella. Suunnitelma sen rakentamiseksi julkistettiin lokakuussa 2015, ja se on tarkoitus avata osana Circle Linen jatketta vuonna 2025.


title: Prince Edwardin metroasema (MRT)

text: Aseman suunniteltu sijainti on Shenton Wayn ja Palmer Roadin lähellä.


title: Therizinosauridae

text: Therizinosauridae (”viikateliskot”) on sukupuuttoon kuollut teropodidinosaurusten heimo, joka eli myöhäisliitukaudella (noin 96–66 miljoonaa vuotta sitten, Turonia-vaiheelta Maastricht-vaiheelle) nykyisessä Aasiassa ja Pohjois-Amerikassa.


title: Therizinosauridae

text: Kladogrammi Lindsay Zannon (2010) mukaan:


title: Nomads in the Night

text: Nomads in the Night on Jeronimas Miliusin esittämä kappale, joka edusti Liettuaa vuoden 2008 Eurovision laulukilpailussa Serbian Belgradissa.


title: Nomads in the Night

text: Kappale kilpaili Euroviisujen toisessa semifinaalissa, jossa se sijoittui kuudenneksitoista ja täten karsiutui finaalista.


title: Casanova (Giselan kappale)

text: Casanova on Giselan esittämä kappale, joka edusti Andorraa vuoden 2008 Eurovision laulukilpailussa Serbian Belgradissa.


title: Casanova (Giselan kappale)

text: Kappale kilpaili Euroviisujen ensimmäisessä semifinaalissa, jossa se sijoittui kuudenneksitoista ja täten karsiutui finaalista.


title: Rough n’ Stripped

text: Rough n’ Stripped on metalliyhtye Entwinen kokoelma-albumi, joka julkaistiin vuonna 2010 levymerkillä Spinefarm Records.


title: Rough n’ Stripped

text: Albumi debytoi Suomen virallisen listan sijalla 37.


title: CD Projekt

text: CD Projekt S.A. on puolalainen ohjelmistoalan yritys, joka on perustanut GOG.com-palvelun. Palvelu on sekä kauppapaikka että digitaalinen jakelupalvelu videopeleille.


title: CD Projekt

text: Yritys on aloittanut lokalisoimalla puolaksi tunnettuja pelejä, kuten "Baldur's Gate".


title: CD Projekt

text: CD Projekt RED on yrityksen videopelien kehittäjäosasto, joka on tullut tunnetuksi "The Witcher" -roolipelisarjan kehittämisestä. "The" "Witcher -"sarjan pelit ovat myyneet yhteensä yli 25 miljoonaa kappaletta vuoden 2016 loppuun mennessä.


title: CD Projekt

text: Yritys on kertonut työstävänsä seuraavaksi "Cyberpunk 2077" -peliä.


title: Videopelivuosi 1978

text: Tämä artikkeli käsittelee vuoden 1978 videopelijulkaisuja ja videopelimaailman merkittäviä tapahtumia.


title: Videopelivuosi 1971

text: Tämä artikkeli käsittelee vuoden 1971 videopelijulkaisuja ja videopelimaailman merkittäviä tapahtumia.


title: Ranskan presidentinvaali 2017

text: Ranskan presidentinvaalin 2017 ensimmäinen kierros järjestettiin 23. huhtikuuta 2017. Koska yksikään ehdokas ei saanut selvää enemmistöä, 7. toukokuuta järjestettiin toinen kierros, jossa olivat mukana kaksi eniten ääniä saanutta ehdokasta, Emmanuel Macron En Marche! -puolueesta ja Marine Le Pen Kansallisesta rintamasta. Virassa oleva presidentti François Hollande (PS) ilmoitti 1. joulukuuta 2016 ettei aio asettua ehdolle toista kertaa. Ensimmäisellä kierroksella ehdokkaita oli yhteensä yksitoista. Presidentinvaalin jälkeen 11. ja 18. kesäkuuta järjestetään parlamenttivaalit, joissa valitaan Ranskan kansalliskokouksen jäsenet.


title: Ranskan presidentinvaali 2017

text: Tasavaltalaisten François Fillon ja Kansallisen rintaman Marine Le Pen johtivat ensimmäisen kierroksen mielipidemittauksissa marraskuun 2016 ja tammikuun 2017 välillä. Tammi–helmikuun vaihteessa erot mittauksissa tiukentuivat, kun En Marche! -puolueen Emmanuel Macron ja Sosialistisen puolueen Benoît Hamon nousivat mittauksissa. Fillonin kannatus laski, kun hänen kampanjansa joutui ”Penelopegateksi” nimetyn skandaalin ryöpyttelemäksi. Väittelyissä hyvin menestynyt Jean-Luc Mélenchon La France insoumise -puolueesta alkoi nousta mittauksissa merkittävästi maaliskuussa ja oli ennen ensimmäistä kierrosta neljännellä sijalla.


title: Ranskan presidentinvaali 2017

text: Toiselle kierrokselle etenivät Macron ja Le Pen. Vuorokausi ensimmäisen kierroksen jälkeen Le Pen ilmoitti luopuvansa puolueensa puheenjohtajuudesta väliaikaisesti.


title: Ranskan presidentinvaali 2017

text: Ranskan tasavallan presidentti valitaan viiden vuoden toimikaudelle kaksikierroksisilla vaaleilla perustuslain 7. artiklan mukaisesti: jos yksikään ehdokas ei saa ehdotonta enemmistöä (toisin sanoen mukaan lukien tyhjät ja hylätyt äänet) ensimmäisellä kierroksella, järjestetään toinen kierros kahden eniten ääniä saaneen ehdokkaan välillä. Vuonna 2017 ensimmäinen ja toinen kierros järjestetään 23. huhtikuuta ja 7. toukokuuta.


title: Ranskan presidentinvaali 2017

text: Ranskan perustuslakineuvosto julkistaa ensimmäisen kierroksen tulokset 24.–26. huhtikuuta ja ilmoittaa virallisesti tarkan tuloksen 26. huhtikuuta; toisen kierroksen menetelmä on sama. Ranskan uusi presidentti julistetaan 11. toukokuuta, jonka jälkeen hänen virkaanastujaisensa pidetään viimeistään 14. toukokuuta.


title: Ranskan presidentinvaali 2017

text: Perustuslakineuvosto julkisti 18. maaliskuuta 2017 yhdentoista ehdokkaan nimet, jotka olivat saaneet tarvittavat 500 pätevää tukijaa.


title: Videopelivuosi 1979

text: Tämä artikkeli käsittelee vuoden 1979 videopelijulkaisuja ja videopelimaailman merkittäviä tapahtumia.


title: Gotcha (kolikkopeli)

text: Gotcha on Atarin vuonna julkaisema kolikkopeli. Pelissä kaksi pelaajaa liikkuu ajan myötä muuttuvassa sokkelossa. Pelin tavoitteena on "jahtaajan" saada kiinni "jahdattu", jonka jälkeen peli nollautuu.


title: Linnea Skog

text: Linnea Skog (s. 2003 Porvoo) on suomalainen lapsinäyttelijä. Hän esitti pääosaa elokuvassa "Tyttö nimeltä Varpu" (2016) ja voitti siitä parhaan naispääosan Jussi-palkinnon vuonna 2017. Hän on kaikkien aikojen nuorin Jussi-palkinnon voittaja. Vuosina 2015–2016 hän näytteli myös poliisisarjassa "Roba".


title: Linnea Skog

text: Skogin isoisä on näyttelijä Aarre Karén.


title: Campi Flegrei

text: Campi Flegrei on Italiassa Napolin länsipuolella oleva supertulivuori.


title: Campi Flegrei

text: Campi Flegrei on yksi maailman vaarallisimmista tulivuorista. Se ei muistuta perinteistä tulivuorta, koska se on kaldera, eli romahtanut tulivuori. Kalderan läpimitta on noin 12 kilometriä. Siinä on yli 20 kraatteria sekä useita muita aukkoja, joista purskahtelee kuumaa vettä ja kaasua. Suomeksi Campi Flegrei tarkoittaakin ""palavia peltoja"". Kalderassa olevassa höyryävässä ja rikinhajuisessa Solfataran kraatterissa asui muinaisten roomalaisten uskomuksen mukaan tulen jumala Vulkanus. Puolet kalderasta on Napolinlahden alla.


title: Campi Flegrei

text:
Campi Flegrei muodostui noin 39 000 vuotta sitten. Muodostumisensa jälkeen supertulivuori on purkautunut merkittävästi ainoastaan kahdesti. Ensimmäisen kerran tämän arvioidaan tapahtuneen 35 000 vuotta ja toisen kerran 12 000 vuotta sitten. Näiden lisäksi tulivuorialueella sattui pienempi purkaus vuonna 1538. Pienempi purkaus kesti kahdeksan päivää ja muodosti uuden Monte Nuovo tulivuoren.
Campi Flegrein tulivuorella on voimat tappaa satojatuhansia ihmisiä ja muuttaa jopa maapallon ilmastoa. Se on osoittanut heräämisen merkkejä 1950-luvulta lähtien. Tulivuoren päällä olevassa Pozzuolin kaupungissa maankuori kohoaa ja laskee magmakammion muutosten tahtiin. Vuonna 1983 kaupungista evakuoitiin yli 30 000 asukasta purkauksen pelossa, kun maan pinta kohosi lähes kaksi metriä. Vuonna 1985 maankuori alkoi taas laskeutua ja vajosi 20 vuoden aikana metrin verran. Vuonna 2015 alkoi uusi yhä jatkuva nousuvaihe, jonka aikana maan pinta on kohonnut 0,4 metriä. Campi Flegrein maankuori kuumenee koko ajan ja on nyt erittäin kuuma. Myös pienten maanjäristysten sarjat ovat tihentyneet tulivuoren alueella. Napolin ja Pozzuolin satamien edustalle on noussut 25 neliökilometrin laajuinen vedenalainen harjanne, josta purkautuu kaasua yli kolmestakymmenestä sinne revenneestä aukosta.


title: Campi Flegrei

text: Koska Campi Flegrei sijaitsee yhdellä maailman tiheimmin asutuista alueista, sen aktiivisuutta seurataan tarkoin. Tulivuoren toimintaa seurataan maailman vanhimmassa tulivuorten tutkimuskeskuksessa Osservatorio Vesuvianossa. Siellä seurataan reaaliajassa tulivuoren lämpötilan muutoksia, maanalaisia järistyksiä sekä Napolinlahden merenpohjan lämpötilaa. Italian hallitus nosti tulivuoren vaaraa uhka-asteikolla vihreästä keltaiseksi, eli jatkuvaa tarkkailua vaativaan joulukuun 2016 tutkimusten perusteella. Mahdollisen purkauksen voimakkuudeksi on arvioitu 7 VEI-asteikolla. Sen vaikutuksia kuvaillaan ”superkolossaalisiksi”, jonka seurauksena voi olla raju ilmastonmuutos.


title: Killer List of Videogames

text: Killer List of Videogames on verkkosivu, joka luetteloi vanhat kolikkopelit.


title: Killer List of Videogames

text: Palvelua on kuvattu "IMDb:ksi videopeleille".


title: Tiedon heijastuminen

text: Tiedon heijastuminen on tietämyksenhallinnassa käytetty termi, jolla kuvataan tiedon leviämistä henkilöiden kautta eri organisaatioiden välillä.


title: Alfa Romeo 4C

text: Alfa Romeo 4C on Alfa Romeon vuodesta 2013 lähtien valmistama urheiluautomalli. Se esiteltiin konseptina Frankfurtin autonäyttelyssä syksyllä 2011, ja varsinainen tuotantoversio Genevessä keväällä 2013. Avomalli 4C Spider esiteltiin myös Geneven autonäyttelyssä vuotta myöhemmin.


title: Alfa Romeo 4C

text: 4C:n keskellä sijaitseva moottori on turboahdettu nelisylinterinen 1,75-litrainen, jonka teho on 240 hevosvoimaa. Voima välitetään takapyörille kuusiportaisella kaksoiskytkinvaihteistolla.


title: Western Gun

text: Western Gun on Taiton vuonna julkaisema kolikkopeli. Peli on julkaistu Pohjois-Amerikassa nimellä Gun Fight.


title: Western Gun

text: Peli oli ensimmäinen videopeli, jossa kaksi ihmistä taistelee toisiaan vastaan samaan aikaan.


title: Western Gun

text: Peli mainitaan usein ensimmäisenä, jossa käytettiin mikroprosessoria.


title: Jamboree on the Air

text: Jamboree on the Air (lyhenne JOTA) on Partioliikkeen Maailmanjärjestön järjestämä kansainvälinen partiotapahtuma, jossa partiolaiset ovat yhteydessä toisiinsa radioamatööriradioin. Tapahtuma järjestettiin ensimmäisen kerran vuonna 1957, ja nykyään sitä pidetään vuosittain lokakuun kolmantena täytetä viikonloppuna. JOTAlla on sisartapahtuma, Jamboree on the Internet (JOTI), joka järjestetään samanaikaisesti JOTAn kanssa.


title: Jamboree on the Air

text:
Suomen Partiolaisilla on käytössään 15 kutsumerkkiä, mitkä ovat JOTAn aikana eri lippukuntien käytössä. Kutsumerkit ovat seuraavat:
Lisäksi on olemassa seuraavat partioradioasemat, joiden kutsumerkit ovat lippukunnan tai jonkin muu partioyhdistyksen käytössä:


title: Chigasaki

text: Chigasaki () on Japanin kaupunki Honshūn saarella Kantōn alueella Kanagawan prefektuurissa. Se sijaitsee Tyynenmeren Sagaminlahden rannalla prefektuurin pääkaupungin Jokohaman lounaispuolella. Kaupungissa on 239 993 asukasta (vuonna 2017) ja sen pinta-ala on 35,76 neliökilometriä. Chigasaki on nimitetty yhdeksi Japanin erityiskaupungeista.


title: Chigasaki

text: Chigasaki sijaitsee Sagaminlahden rannikon lämpimästä ilmastostaan tunnetulla Shōnanin alueella, ja se kehittyikin 1800-luvun lopulla ja 1900-luvun alkupuolella huvila- ja terveyskylpyläpaikkakuntana. Kaupunkioikeudet Chigasaki sai vuonna 1947. Sen jälkeen se on urbanisoitunut voimakkaasti osana Suur-Tokiota. Chigasaki tunnetaan muun muassa "Southern Beach" -uimarannastaan, joka avattiin jo vuonna 1898. Sen maamerkkejä ovat tapaamispaikkanakin käytetty suuri C-kirjaimen muotoinen veistos ja merellä näkyvä, 15 metriä korkea "Eboshi-iwa"-kallio, joka on saanut nimensä "eboshi"-hatulta. Chigasakia palvelevat JR Higashi-Nihonin Tōkaidō-päälinja ja Sagami-linja.


title: Luettelo Amstrad PCW -peleistä

text: Tämä on luettelo julkaistuista Amstrad PCW -peleistä.


title: Luettelo Amstrad CPC -peleistä

text: Tämä on luettelo julkaistuista Amstrad CPC -peleistä:


title: Amstrad PCW

text: Amstrad PCW on Amstradin tietokonesarja (tunnettu myös nimellä "Joyce"), jota yhtiö valmisti vuodesta 1985 vuoteen 1998.


title: Amstrad PCW

text: PCW on lyhenne sanoista "Personal Computer Wordprocessor". Laitteessa ei ollut varsinaista ROM-muistia ja pystyi vain aloittamaan käynnistyksen ("boot sequence") levykkeeltä. Laite käynnistyi suoraan "LocoScript" tekstinkäsittelyohjelmaan tai pystyi lataamaan CP/M-käyttöjärjestelmän levykkeeltä.


title: Amstrad PCW

text: PCW-mallien arvioidaan myyneen yhteensä 1.5 miljoonaa laitetta.


title: Amstrad PCW

text: Laitteen 8-sarjassa viher-musta näyttö, joka 9-sarjassa oli korvattu musta-valko näytöllä.


title: Sinclair Research

text: Sinclair Research on Clive Sinclairin perustama yhtiö, joka valmisti "Sinclair"-kotitietokoneita.


title: Sinclair Research

text: Vuonna 1986 Amstrad ilmoitti ostaneensa yhtiön.


title: Markku Hyvönen

text: Markku Kari Hyvönen (s. 12. lokakuuta 1964 Helsinki) on suomalainen freelancenäyttelijä, joka on juontanut Kadonneet-televisiosarjaa ja esiintynyt mm. elokuvissa "Paha maa" ja "Tali-Ihantala 1944." Hyvönen toimii myös teatteriohjaajana ja käsikirjoittajana. Hän asuu Tuusulassa.


title: Aigle (kaupunki)

text: Aigle on kunta Sveitsissä, Vaud’n kantonin kaakkoisosassa. Vuoden 2015 lopussa kunnassa oli 9 942 vakinaista asukasta. Kunnan pinta-ala on noin 16 neliökilometriä.


title: Aigle (kaupunki)

text: Maantieteellisesti kunta sijaitsee Rhônejoen laaksossa, joen itärannalla, sekä "Grande Eau" -joen varrella, kymmenkunta kilometriä Genevenjärven kaakkoisnurkasta etelään.


title: Aigle (kaupunki)

text: Moottoritie A9 kulkee Aiglen kautta. Aigle on rautateiden risteyspaikka: SBB:n Lausanne–Brig-rata kulkee kunnan kautta; Aiglesta lähtee myös TPC-yhtiön rautatiet Leysiniin, Les Diableretsiin ja Montheyhin.


title: Aigle (kaupunki)

text: Kansainvälisen pyöräilyliiton (UCI) päämaja sijaitsee Aiglessa.


title: Kehrontie

text: Kehrontie "(Yhdystie 13719)" on Vesilahden Koskenkylän ja Urjalan Honkolankylän välinen valtion ylläpitämä entinen paikallistie, nykyinen yhdystie. Tie alkaa Koskenkyläntieltä numero 2983 ja päättyy yhdystielle numero 2981 Kikurinjärven itäpuolella. Sorapintainen tie on hyvin mutkainen ja kapea, joka routii voimakkaasti keväisin. Tie kulkee Kehronkylän läpi. Tietä on mielekästä pyöräillä leveärenkaisella polkupyörällä. Tielle myönnettiin vuonna 2001 valtion talousarviosta 500 000 euron määräraha peruskunnostukseen.


title: Tuomas Kukkonen

text: Tuomas Jussi "Tume" Kukkonen (s. 10. toukokuuta 1998) on suomalainen tubettaja ja oli vuosina 2014–2017 yksi Ylen nuortenohjelman Summerin juontajista. Kukkonen perusti YouTube-kanavansa vuonna 2008, mutta alkoi varsinaisesti tubettamaan 2012. Nykyään kanavalla on yli 193 000 tilaajaa. Kukkonen on myös näytellyt pienessä roolissa "Teit meistä kauniin" -elokuvassa. Kukkonen on käynyt Kallion lukion.


title: Crooked Teeth

text: Crooked Teeth on yhdysvaltalaisen metalliyhtye Papa Roachin yhdeksäs studioalbumi. Albumi julkaistaan 19. toukokuuta 2017 levymerkillä Eleven Seven Music. Albumin ensimmäinen single "Crooked Teeth" julkaistiin 1. marraskuuta 2016. Toinen single "Help" julkaistiin 17. helmikuuta 2017.Kappaleet 14–29 nauhoitettu livenä Filmore Detroitissa.


title: Feed the Machine

text: Feed the Machine on kanadalaisen rockyhtyeen Nickelbackin yhdeksäs studioalbumi. Se julkaistaan 9. kesäkuuta 2017 levymerkillä BMG. Albumin ensimmäinen single "Feed the Machine" julkaistiin 1. helmikuuta 2017. Toinen single "Song on Fire" julkaistiin 28. huhtikuuta 2017. Kolmas single albumilta "Must Be Nice" julkaistiin heidän YouTube - kanavalla 1. kesäkuuta 2017. 6. kesäkuuta kappaletta alettiin soittaa Amerikan rock radioasemilla ja vahvistettiin albumin kolmantena singlenä.


title: Tryer

text: Tryer on suomalainen melodisen hardcoren yhtye, joka perustettiin Tampereella vuonna 2010. Yhtye yhdistelee musiikissaan useita tyylilajeja, kuten skate punkia, metallimusiikkia ja rockmusiikkia. Yhtyettä on verrattu usein kanadalaisyhtye Propagandhiin. YleX:n Juhani Kenttämaa on luonnehtinut laulajan Jussin ääntä ”suomipunkin Cartmaniksi”.


title: Tryer

text: Yhtye on lainannut logonsa tyylin Stryperiltä.


title: Lada (täsmennyssivu)

text: Lada tai LADA voi tarkoittaa seuraavia:


title: Jarrett Hurd

text: Jarrett Hurd (31. elokuuta 1990 Maryland, Yhdysvallat) on amerikkalainen ylemmän välisarjan nyrkkeilijä ja hallitseva IBF liiton maailmanmestari painoluokassaan.


title: Jarrett Hurd

text: Hurd otteli amatööriurallaan 40 ottelua joista voitti 32.


title: Jarrett Hurd

text: Hurd aloitti ammattinyrkkeilyuran vuonna 2012. Vuonna 2017 Hurd pääsi ottelemaan Jermall Charlon jäljiltä vapaaksi jääneestä IBF liiton mestaruudesta Tony Harrisonia vastaan voittaen ottelun teknisellä tyrmäysellä yhdeksännessä erässä.


title: Jarrett Hurd

text: Hurd pyrkii jäljittelemään ihailemiaan hyvin puolustavia nyrkkeilijöitä kuten James Toney, Roy Jones Jr ja Floyd Mayweather Jr..


title: Lublin R-XVI

text: Lublin R-XVI oli puolalaisen Plage i Laśkiewiczin kehittämä ja valmistama yksimoottorinen kevyt kuljetus- ja yhteyslentokone. Konetyyppi kehitettiin alun perin Puolan kansallisen LOT-lentoyhtiön matkustajakoneeksi, kilpaillen tilauksesta PWS-24:n kanssa. Helmikuussa 1932 ensilentonsa tehnyt R-XVI voitti koneiden välillä käydyn kilpailun, mutta PWS-24 oli jo tuotantovalmis, kun R-XVI olisi vaatinut jonkinasteisia muutoksia asetettujen vaatimusten täyttämiseksi. Lentoyhtiö päättikin lopulta tilata tuotantovalmiin PWS-24:n, sillä se ei halunnut viivästyttää hankintaansa.


title: Lublin R-XVI

text: Prototyyppiasteelle jääneen R-XVI:n historia ei tilauksen menettämiseen päättynyt. Konetyyppi herätti kiinnostusta lääkintäilmailupiireissä, ja siitä lähdettiin kehittämään ambulanssiversiota. R-XVIB -mallitunnuksen saanut muunneltu malli teki ensilentonsa keväällä 1933, ja osallistui saman vuoden kesäkuussa Espanjassa järjestettyyn II lääkintäilmailukongressiin. Tyyppi menestyi kongressissa tehdyissä lentokokeissa, ja tehdas saikin pian Espanjan matkan jälkeen viiden koneen tilauksen. R-XVI:tä valmistettiin lopulta kuusi kappaletta prototyyppi mukaan lukien.


title: Lublin R-XVI

text: Konetyyppi palveli edelleen evakuointitehtävissä Saksan hyökätessä Puolaan syyskuussa 1939, mutta kaikki koneet tuhoutuivat toisen maailmansodan aikana.


title: Lublin R-XVI

text: Valtio-omisteinen PLL Lot -yhtiö perustettiin 1. tammikuuta 1929, minkä jälkeen siviili-ilmailuosasto pyrki aloittamaan liikennekoneiden valmistuksen yhtiön tarpeisiin Puolassa.


title: Lublin R-XVI

text: Puolan liikenneministeriön siviili-ilmailuosaston ensimmäisen Junkers F13 -koneen korvaamiseksi esitettyjen vaatimusten osoittauduttua haastaviksi niiden tuloksena ei hankintakilpailussa saatu sopivia ehdokkaita, ja niin ministeriö julkaisi vuoden 1930 lopulla uuden kilpailun vaatimuksineen. Nyt ministeriö ehdotti alkuperäisen kilpailun nojalla koneet toteuttaneet Plagen ja PWS:n tekemään uudet esitykset uusien vaatimusten mukaan. Kilpailun seurauksena luotiin Lublin R-XVI, PWS-24 ja PZL.16.


title: Lublin R-XVI

text: R-XVI oli kevyt ylätasoinen maan sisäiseen liikenteeseen soveltuva liikelentokone, jonka suunnitteli Jerzy Rudlicki. Koneen suunnittelun perustana oli vaatimuksena määritellyn 220 hevosvoiman (164 kW) Škodan lisenssivalmistaman ilmajäähdytteisen Wright Whirlwind J5 -moottorin käyttö. Konetyyppi pohjautui jossain määrin tehtaan aiempaan R-XI-malliin. Mallien eroja olivat kuitenkin R-XVI:ssä käytetty uudelleensuunniteltu yhtenä osana valmistettu siipi, joka oli kiinnitetty koneen rungon yläosaan neljällä pultilla. Lisäksi siinä oli ohueksi valssatusta kromi-molybdeeniputkesta hitsaamalla koottu runko ja neljän hengen matkustamosta erotettu ohjaamo, joka oli myös nostettu ylös ja eteen, jotta se sijaitsisi siiven etureunassa. Kromi-molybdeeniputken käyttö laski koneen massaa noin 70 kilogrammalla.


title: Lublin R-XVI

text: Prototyyppi teki ensilentonsa helmikuussa 1932, jolloin sen lentäjänä oli Wladyslaw Szulczewcki. Tehdaskokeiden päätyttyä se luovutettiin Varsovaan varsinaisiin käyttökokeisiin.


title: Lublin R-XVI

text: Puolan lentoteknillisen tutkimuskeskuksen tekemät kestävyys- ja lentokelpoisuuskokeet olivat lupaavia. Konetta lennettiin 346 ja 501 kilogramman hyötykuormilla, jolloin saavutettiin merenpinnan tasolla 194 km/h ja 185 km/h nopeudet. Vuoden puolivälissä prototyyppi siirrettiin Puolan kansalliselle lentoyhtiölle LOT:lle, joka teki sille sadan tunnin kestokokeen posti- ja tavaraliikenteessä. R-XVI saavutti ensimmäisen sijan kesäkuussa Varsovan International Aviation Meetingin yhteydessä järjestetyssä kuljetuskoneiden kilpailussa. Kone menestyi hyvin kilpailijaansa PWS-24:ää vastaan, mutta siihen olisi pitänyt tehdä joitakin tilaajan vaatimia muutoksia halutun hyötykuorman saavuttamiseksi. Kilpailijan taas ei tarvinnut muuttaa ehdokastaan, vaan se täytti kaikki esitetyt vaatimukset. LOT ei halunnut viivästyttää konehankintaansa, vaan tilasi uutena koneenaan PWS-24:n.


title: Lublin R-XVI

text: Puolan Punaisen Ristin kanssa työskennellyt Medical Aviation Research Centre totesi R-XVI:n lääkinnälliseen käyttöön soveltuvaksi ja parhaaksi kandidaatiksi uudeksi ambulanssikoneeksi. Tehdasta pyydettiin muuttamaan yksi kone ambulanssikoneeksi testausta varten vuoden 1932 puolivälissä. Suunniteltu uusi versio sai nimen R-XVIB, ja kykeni kuljettamaan kaksi paaripotilasta, yhden hoitajan sekä täydellisen ensihoitovälineistön. Tehtaan esitys täytti esitetyt vaatimukset ja R-XVI:n prototyyppi muutettiin ministeriön luvalla R-XVIB:n prototyypiksi. Ainoa rakenteellinen muutos tehtiin koneen neljänteen kaareen, jotta se kestäisi paarien aiheuttaman lisäkuorman. R-XVIB (valmistenumero 11.1) lensi ensimmäisen kerran keväällä 1933 rekisteritunnuksenaan SP-AKP.


title: Lublin R-XVI

text: Muunneltu kone valmisteltiin nopeasti osallistumaan Espanjassa 1.–4. kesäkuuta 1933 järjestettyyn II lääkintäilmailukongressiin, joka järjestettiin samanaikaisesti VII sotilaslääkintäkongressin kanssa. Koneen lentäjänä oli kapteeni Zygmunt Janicki ja mekaanikkona kersantti Leon Zamiara, joiden lisäksi matkustajana oli lääkintämajuri Kazimierz Michalik. He lensivät reittiä Poznan-Leipzig-Frankfurt am-Main-Strasbourg-Lyon-Marseille-Barcelona. Puolalaiset saavuttivat menestystä onnistuneilla luennoillaan ja ensiapuväline-esittelyillään, minkä lisäksi R-XVIB oli ainoa esitellyistä lentokoneista, joka saapui Madridiin lentäen. Järjestetyissä testeissä kone osoittautui parhaaksi ehdokkaaksi, ja sai arvostetun Raphael Cup -palkinnon. Ranskalainen Potez 29 ja espanjalaisomisteinen Ford Trimotor saivat muut palkinnot.


title: Lublin R-XVI

text: Kongressin päätyttyä kone lennätettiin takaisin Varsovaan Burgosin, Biarritzin, Bordeaux’n, Pariisin, Strasbourgin ja Prahan kautta. 5 730 kilometrin lento oli menestys, ja kone saavutti runsaasti julkisuutta. Tehdas sai pian onnistuneen Espanjan matkan jälkeen viiden koneen tilauksen. Tilatun sarjan ensimmäinen kone valmistui keväällä 1934 ja se sai tunnuksen SP-AOH (valmistenumero 11.2).


title: Lublin R-XVI

text: Sarjakoneisiin oli tehty joitakin prototyypistä poikkeavia muutoksia. Niiden rungon poikkileikkaus oli muutettu yläosan osalta kulmikkaammaksi, ohjaamon tuulilasi oli suunniteltu uudelleen ja lentäjän näkyvyyttä parannettu, minkä lisäksi koneissa käytettiin prototyypistä poiketen Standard Steelin metallista säädettävälapakulmaista potkuria. Kaikki viisi tuotantokonetta (valmistenumerot 11.2–11.6) rekisteröitiin samaan sarjaan SP-AOH:sta SP-AOJ:hin sekä SP-AOM. Näistä numero 11.3 esiintyi vuonna 1939 tunnuksella SP-BNO, mikä osoitti koneen olleen jossain vaiheessa käytöstä poistettuna ja myöhemmin palautettu rekisteriin.


title: Lublin R-XVI

text: Kaikki kuusi konetta olivat edelleen Puolan ilmavoimien käytössä Saksan hyökätessä Puolaan syyskuussa 1939, ja ne palvelivat evakuointitehtävissä. Kaikki koneet tuhoutuivat toisen maailmansodan aikana.


title: Meitu

text: Meitu on kiinalainen teknologiayhtiö, joka valmistaa älypuhelimia ja selfieiden käsittelyyn sopivia sovelluksia.


title: Meitu

text: Vuonna 2016 sen sovelluksilla oli 456 miljoonaa käyttäjää, jotka lataavat internetiin yli kuusi miljardia valokuvaa päivässä. Yli puolet Kiinan suurimpiin sosiaalisen median palveluihin ladatuista kuvista on käsitelty Meitun sovelluksilla. Yhtiön arvoksi arvioitiin 4,6 miljardia Yhdysvaltojen dollaria.


title: Meitu

text: Yhtiön pääkonttori sijaitsee Xiamenissa Kiinan kaakkoisrannikolla. Suurin osa sen tuotosta tulee älypuhelimista, joita yhtiö on valmistanut vuodesta 2013. Niissä on Android-käyttöjärjestelmä, laadukas kuvaajaan suuntautuva kamera ja muita selfieen optimoituja ominaisuuksia.


title: Meitu

text: Meitun kuvankäsittelysovelluksilla voi vaalentaa ihoa, poistaa näppylöitä ja ryppyjä ja suurentaa silmiä. Kuviin voi lisätä myös erilaisia söpöuttä lisääviä elementtejä, kuten kissanviiksiä, nöpöneniä, sydämiä ja saippuakuplia. Sovellus on ollut kiinassa myynnissä vuodesta 2008. Se on saatavana sekä iOS:lle että androidille.


title: Icaronycteris

text: Icaronycteris on sukupuuttoon kuollut pienlepakoiden alalahkoon kuuluva suku. Se eli Pohjois-Amerikassa varhaisen eoseenin aikana, ja oli siis varhaisimpien tunnetuiden lepakoiden joukossa. Se oli anatomisesti tyypillinen pienlepakko, mutta sillä oli silti vielä joitakin hyvin primitiivisiä piirteitä. Sen siivet olivat suhteellisen lyhyet ja leveät, ja sen lukuiset pienet hampaat olivat järjestäytyneet samalla tavalla kuin hyönteissyöjien hampaat. Ruumis ei ollut yhtä jäykkä kuin nykyisillä lepakoilla, ja häntä oli pitkä eikä yhteydessä takaraajojen kanssa nahkaläpän välityksellä, mutta muistutti hieman nykyisen meksikondoggilepakon häntää. Toisin kuin nykyisillä lepakoilla, joilla on kynsi vain peukalossa, "Icaronycteriksellä" oli kynsi sekä peukalossa että etusormessa. Myös evoluutionsa varhaisessa vaiheessa lepakot siis roikkuivat ylösalaisin puunoksalta tai luolan katosta.


title: Icaronycteris

text: "Icaronycteris" lisäksi saalisti kuten nykyiset lepakot, napaten hyönteisiä siivellään paikoissa missä esiintyi hyönteisparvia, mahdollisesti lentäen matalalla järvien yllä tai puiden seassa. Niiden on uskottu saalistaneen yöaikaan, kun ympäristössä ei ollut paljon niitä saalistavia lintuja.


title: Icaronycteris

text: Joitakin huomionarvoisia hyvin säilyneitä lepakoiden fossiileja on löydetty Messelin kaivokselta Saksasta, läheltä Frankfurt am Mainia. Jopa siipien kalvot ovat nähtävissä, ja lepakon mahan alueelta löydetyt jäänteet vahvistavat niiden syöneen hyönteisiä.


title: Irja Lindström

text: Irja Lindström (26. lokakuuta 1902 – maaliskuussa 1967) oli suomalainen kääntäjä. Lindström oli myös näyttelijänä elokuvissa Rautakylän vanha parooni (1923) ja Myrskyluodon kalastaja (1924).


title: Ampumahiihdon Suomen-mestaruuskilpailut 2017

text: Vuoden 2017 ampumahiihdon Suomen-mestaruuskilpailut järjestettiin Oulun Sankivaarassa 24.–26.3.2017. Kilpailujen järjestävä seura oli Oulun Hiihtoseura. Suomen-mestaruuksista kilpailtiin viesteissä, pikakilpailuissa ja normaalimatkoilla. Kilpailut lähetettiin suorina lähetyksinä Yle Areenassa ja YouTubessa. Samalla kilpailtiin myös nuorten sarjojen SM-mitaleista.


text: Päivämäärä: 24. maaliskuuta


text: Päivämäärä: 25. maaliskuuta


text: Päivämäärä: 26. maaliskuuta


title: Kallahdenniemi

text: Kallahdenniemi on niemi Vuosaaren Kallahdessa, Helsingissä. Niemi syntyi noin 12 000 vuotta sitten mannerjäätikön sulamisvesien kasaamana. Niemi jatkuu mereen vedenalaisilla hiekkasärkillä ja hiekkapohjana. Korkeimmat vedenalaiset kohdat ovat nyt saaria. Niemen mantereeseen yhdistää suojeltu Kallahdenharju, joka kuuluu Kallahdenniemeen.


title: Kallahdenniemi

text: Niemellä sijaitsee suosittu uimaranta, kulttuurikeskus Sofia ja huviloita. Niemen halki kulkee Kallvikinniementie, joka alkaa Kallahden koululta ja päättyy uimarannan parkkipaikalle, uimarannalta pohjoiseen. Tien vieressä kulkee kevyen liikenteen väylä uimarannalle.


title: Kallahdenniemi

text: Niemellä on kaksi luonnonsuojelualuetta: edellä mainittu Kallahdenharju ja uimarannan läheisyydessä oleva Kallahden rantaniitty. Niemen päämetsätyyppi on kuiva kangas. Rannoilla kasvaa myös muita lajeja, kuten kuusta, koivua ja tervaleppää.


title: Lublin R-XIII

text: Lublin R-XIII oli puolalaisen Plage i Laśkiewiczin kehittämä ja valmistama yhteys- ja tulenjohtokone, joka kehitettiin osana 1920-luvun lopulla käynnistettyä Puolan ilmavoimien ja -laivaston ilmavoimien ajanmukaistamisohjelmaa. Konetyyppi kehitettiin tehtaan R-XIV-mallin pohjalta ja sen prototyyppi lensi ensilentonsa heinäkuussa 1931. Tyyppiä valmistettiin kaikkiaan 273 kappaletta. Auttamattoman vanhentunut R-XIII oli edelleen toisen maailmansodan alkaessa seitsemän puolalaisen tähystyslaivueen käytössä, jotka kärsivätkin raskaita tappioita vanhentuneen kalustonsa seurauksena.


title: Lublin R-XIII

text: Puolan ilmavoimat ja meri-ilmavoimat olivat lisäämässä kalustoaan. Ilmavoimat etsi jatkokoulutus- ja taitolentokonetta sekä kevyttä tiedustelukonetta ja laivasto tulenjohto- ja kellukkein varustettua alkeiskoulutuskonetta. Tilanne oli Lublinin tehtaan kannalta hyvä, sillä tehdas arveli Lublin R-X -mallin olevan edelleen kehitettävissä asevoimien uusien tarpeiden mukaiseksi. Tehtaan pääsuunnittelija Jerzy Rudlicki teki vuonna 1928 esityksen uudesta koneesta, jossa olisi uusi elliptinen siipi ja muita parannuksia.


title: Lublin R-XIII

text: Mallintunnuksen R-XIV -saanut kone täytti ilmavoimien alkeiskoulukoneelle asettamat vaatimukset, 7,7 millimetrin tähystäjäkonekiväärillä aseistetun R-XV-mallin täyttäessä tiedustelu- ja yhteyskoneelle asetetut vaatimukset. Kellukkein varustettua R-XV:tä tarjottiin myös laivastolle. Rudlicki kaihtoi aluksi taikauskoisena R-XIII tunnusta koneissaan.


title: Lublin R-XIII

text: Lublinin tehdas vastaanotti 30 koneen tilauksen, josta puolet olivat R-XIV-koulukoneita ja puolet R-XV-yhteyskoneita. Ilmailuosasto peruutti kuitenkin yhteyskoneiden tilauksen esittäen R-XIV-koneiden aseistamista. R-XIV -tilauksen viimeinen kone aseistettiin, jotta sitä voitaisiin käyttää mallin testaamiseen tiedustelu- ja yhteyskoneena. Rudlickin suunnittelema R-XIV valittiin tiedustelaivueiden uudeksi konetyypiksi joulukuussa 1929. Muina vaihtoehtoina olivat olleet kilpailevien tehtaiden PWS.5- ja PZL Ł.2-mallit.


title: Lublin R-XIII

text: Lublin R-XIV:stä ei rakennettu varsinaista prototyyppiä, sillä se pohjautui jo testattuun R-X-malliin. Ensimmäinen tuotantokone (valmistenumero 54.1) oli varustettu Škodan valmistamalla 220 hevosvoiman (164 kW) moottorilla ja Szomanskin kaksilapaisella puupotkurilla. R-XIV:n ensilento tehtiin heinäkuun 1930 alulla. Esisarjan koneet alkoivat valmistua hyvin pian ensilennon jälkeen, ja myös niillä alettiin tehdä koelentoja. Lyhyen valmistajan testijakson jälkeen ensin valmistunut kone toimitettiin testattavaksi ilmailuinstituuttiin Varsovaan.


title: Lublin R-XIII

text: Kokeet olivat menestys ja ilmavoimat hyväksyi ensimmäisen R-XIV:n 9. elokuuta 1930. Hyväksynnän jälkeen alkoi koneiden luovutus 2. lentorykmentin Krakovassa sijainneelle jatkokoulutuskeskukselle ja myöhemmin Deblinissä sijainneelle lentokoulutuskeskus No.1:lle. Sarjan viimeinen kone (valmistenumero 54.14) vastaanotettiin 30. huhtikuuta 1931. Se siirrettiin siviilirekisteriin tunnuksella SP-AFD ja lensi maaliskuussa toisen puolalaiskoneen kanssa Latvian Riikaan ja Viron Tallinnaan.


title: Lublin R-XIII

text:
Viimeinen kone sarjanumerolla 54.15 varustettiin irrotettavalla 7,7 millimetrin Lewis-konekiväärillä ja sitä muutenkin varustettiin tiedustelu- ja yhteyskoneeksi. Kone valmistui 1. heinäkuuta 1931 ja se toimitettiin 15. heinäkuuta tekniseen instituuttiin hyväksyttäväksi. Eversti Jerzy Kossowskin lentämien koelentojen aikana kone osoittautui poikkeuksellisen hyväksi lentää. Kossowskin tehdessä taitolentoliikkeitä kone sakkasi ja hän hyppäsi koneesta. Ilman lentäjää kone oikeni ja teki täydellisen laskun avoimelle pellolle, jossa se tosin kääntyi nokilleen ajettuaan ojaan.
Tehdas lähetti 20. huhtikuuta 1930 laivastolle ilmoituksen tarjouspyynnön hyväksymisestä. Vaatimusten mukaan koneessa piti olla Skodan lisenssivalmistama Wrightin moottori ja laskutelineet piti voida vaihtaa tarvittaessa kellukkeisiin. Seuranneissa keskusteluissa laivasto hylkäsi R-XV:n ja esitti R-XIII:n käyttämistä suunnittelun perusteena. Lopulta tehdas varusti R-XIII:n (valmistusnumero 56.1) kahdella tasapohjaisella puisella kellukkeella. Kone toimitettiin kesällä 1931 Puckin laivastoasemalle, missä laivasto teki koneelle hyväksyntäkokeet. Tuotantoon siirrettynä malli sai nimen R-XIIIbis.


title: Lublin R-XIII

text: Ilmailuosasto oli aiemmin asettanut muutamia vaatimuksia tiedustelu- ja tulenjohtokoneille: koneet esitettiin varustettavan suuremmalla panostuksella, ja taaempaan ohjaamoon esitettiin Scarff-renkaan asentamista ampuma-alan parantamiseksi. Uudet vaatimukset palauttivat Lublinin tehtaan koneen suunnittelupöydälle. Uudistetussa koneessa oli R-XIV:sta tuttu siipiprofiili, mutta uudelleensuunniteltu takarunko sekä aseistus. Lisäksi peräsimen kokoa oli kasvatettu. Rudicki hylkäsi lopulta taikauskonsa ja nimesi uuden suunnitelman R-XIII:ksi, koska kone perustui hallituksen tilaukseen.


title: Lublin R-XIII

text: Hallitus tilasi yhden R-XIII koneen prototyypin (valmistusnumero 56.1) oli palkinto tehtaalle ja 50 koneen (valmistenumerot 56.2–56.51) jatkotilaus allekirjoitettiin 21. heinäkuuta 1931. Prototyypissä ei ollut Scarff-rengasta, sen takarunko oli edelleen kulmikas, eikä siinä ollut pyöristettyä yläosaa kuten myöhemmissä versioissa. Mallin hyväksyntätestit saatiin päätökseen syyskuussa. Pieniä muutoksia lukuun ottamatta konemalli sai viralliseksi nimekseen R-XIIIA.


title: Lublin R-XIII

text: Ensimmäiset sarjavalmisteiset koneet saivat tyyppimerkinnän R-XIIIB. Sarjan ensimmäisen koneen (valmistusnumero 56.2) valmistus aloitettiin 17. syyskuuta 1931 ja ilmavoimat vastaanotti koneen 7. kesäkuuta 1932. Koneita valmistui yksi joka viikko. Ensimmäisen tilauksen viimeiseen koneeseen (valmistusnumero 56.51) ei asennettu Scarff-rengasta vaan normaali ohjaamo matkustajalle ja se luovutettiin 15. toukokuuta 1933. Kone rekisteröitiin siviilirekisteriin tunnuksella SP-AJT. Vuoden 1932 jälkipuoliskolla oli kolme koneiset tulenjohto- ja yhteyslentolentueet kalustettu R-XIIIB koneilla ja lentueet oli liitetty lennostoihin.


title: Lublin R-XIII

text: Onnistuneiden testien jälkeen laivasto tilasi 9. tammikuuta 1932 kolme R-XIIIbis konetta samanlaisin puisin kellukkein kuin testeissä olleessa koneessa. Lisäksi tilaukseen kuului kolmet laskutelineet, joissa tuli olla PZL:n oleoprenumaattiset iskunvaimentimet sekä mahdollisuus vaihtaa renkaat suksiin. Tilatut koneet saivat laivaston ilma-alusrekisterissä tunnukset 701, 702 ja 703. Tunnuksia käytettiin myös niiden valmistusnumeroina. Kaikki kolme konetta toimitettiin syksyllä 1932.


title: Lublin R-XIII

text: Vuosina 1931-1932 tehtaan suunnittelijat tekivät erilaisia muunnoksia R-XIII:sta. Muista poikkeavin oli Rudlickin V-pyrstöinen R-XIX. Koneen kehitysidea pohjautui erityisen onnistuneisiin koelentoihin Hanriot HD.14 koneella, johon oli asennettu Rudlickin V-pyrstö. Samoin kuin ulkomaiden edustajien kiinnostukseen Rudlickin ideoihin liittyen. Lublinin tehtaiden toimitusjohtaja diplomi-insinööri Zygmunt Zakrzewski hyväksyi V-pyrstö idean, joka mahdollisti takaapäin aiheutuneen hyökkäyksen aiheuttaman uhan torjunnan edullisesti. Ilmailuosasto ei kuitenkaan innostunut esityksestä ja kehitystä jouduttiin jatkamaan tehtaan varoin.


title: Lublin R-XIII

text: Vuonna 1932 yksi laivastolle luovutetuista koneista varustettiin Townend-renkaalla, joka paransi suorituskykyä. Rudlicki suunnitteli samanaikaisesti lukuisia muutoksia moottorin asennukseen, laskutelineisiin jne. Tuotantoon siirrettynä uusi kone sai nimen R-XIIID. Muutostöiden seurauksena tehdas vastaanotti uuden 120 ilmavoimille toimitettavan R-XIII koneen tilauksen syyskuussa 1932.


title: Lublin R-XIII

text: Tilaus 112/32, joka oli päivätty 19. syyskuuta, sisälsi:


title: Lublin R-XIII

text: Vuonna 1939 ilmavoimilla oli 225 kappaletta Lublin R-XIII -koneita. Saksan hyökätessä Puolaan ne oli sijoitettu seitsemään tiedustelulentolaivueeseen (16., 26., 36., 43., 46., 56. ja 66 tiedustelulentolaivue), joissa kussakin oli seitsemän lentokonetta. Lisäksi koneita oli sijoitettu yhteyslentotarkoituksiin eri yksiköihin. Loput koneet olivat koulutuskäytössä. R-XIII laivueet, jotka oli liitetty kenttäarmeijoihin suorittivat vanhentuneella kalustollaan tehtäviään. Lähes puolustuskyvyttömät, erittäin hitaat ja matalalla toimivat koneet eivät olleet ainoastaan helppoja saaliita Saksan ilmavoimien hävittäjille, vaan ne joutuivat toistuvasti omien maajoukkojen tulituksen kohteeksi. Taisteluissa tuhoutuneista koneista noin 70 prosenttia tuhoutui maajoukkojen tulitukseen.


title: Lublin R-XIII

text: Laivastolla oli 1. syyskuuta 1939 kuusitoista R-XIII konetta. Kymmenen R-XIII ja kaksi R-VIIIbis konetta muodosti laivaston yhteistoimintalaivueen, koulutuslaivueessa oli viisi konetta. Kuudestoista R-XIII ja kolme RWD 8 konetta muodostivat yhteyslentueen.


title: Lublin R-XIII

text: "Lähde:"


title: Nina Vaskunlahti

text: Vaskunlahti on työskennellyt muun muassa ulkoministeriön itäosaston osastopäällikkönä sekä Coreper I -lähettiläänä .


title: Hannele Voionmaa

text: Greta Hannele Voionmaa (o.s. Kaaja, 28. joulukuuta 1953 – 1. tammikuuta 2016) oli suomalainen diplomaatti. Hän oli Suomen suurlähettiläs Algeriassa Algerissa 1.9.2011 lähtien, jolloin Suomen edustuston toiminta palautui uudelleen paikalla olevan suurlähettilään johtamaksi suurlähetystöksi. Palattuaan Algerista syksyllä 2015 hän aloitti Eduskunnan puhemiehen ulkopoliittisena neuvonantajana. Hän menehtyi 1. tammikuuta 2016.


title: Hannele Voionmaa

text: Voionmaa aloitti ulkoministeriön palveluksessa vuonna 1981.


title: Hannele Voionmaa

text: Voionmaa siirtyi suurlähettilääksi Algeriin ulkoministeriön Amerikan ja Aasian osastolta, jossa veti vuodesta 2008 lähtien ulkoministeriön sivilisaatioiden dialogit -hanketta. Voionmaa palveli lehdistö- ja kulttuuriosaston ja protokollaosastolla vuoteen 2001, jolloin hän siirtyi toimimaan ulkoministeriön poliittisella osastolla turvallisuuspolitiikan ja kriisinhallinnan yksikössä. Suomen Pariisin-suurlähetystössä hän on ollut kahteen otteeseen, ensin hän oli kulttuurivirkamiehenä, jolloin tehtävään sisältyi Suomen Pariisin-instituutin perustamisen valmistelu, ja toistamiseen ulko- ja turvallisuuspolitiikan neuvoksena sekä Suomen että Ranskan EU-puheenjohtajakausilla.


title: Tuula Yrjölä

text: Tuula Yrjölä on suomalainen diplomaatti. Hän on 1.10.2016 alkaen Euroopan turvallisuus- ja yhteistyöjärjestö Etyjin Tadžikistanin-toimiston päällikkö, johon tehtävään hänet nimitti Etyjin vuoden 2016 puheenjohtajamaa Saksa. Hän oli sitä ennen Suomen suurlähettiläs Kairossa vuodesta 2013 lähtien. Hän aloitti ulkoministeriön palveluksessa vuonna 1982.


title: Tuula Yrjölä

text: Yrjölä on aiemmin toiminut Keski-Aasian kiertävänä suurlähettiläänä ja Itä-Euroopan ja Keski-Aasian yksikön päällikkönä ja palvellut Suomen edustustoissa New Yorkissa, Moskovassa ja Kiovassa.


title: Anne Saloranta

text: Anne Saloranta on suomalainen diplomaatti. Hän on Suomen suurlähettiläs Windhoekissa Namibiassa maaliskuun 2014 alusta lähtien. Hän aloitti ulkoministeriön palveluksessa vuonna 1997.


title: Anne Saloranta

text: Saloranta on toiminut vuodesta 2011 lähtien Windhoekin-suurlähetystön väliaikaisena asiainhoitajana, ja hänen nimityksensä myötä peruutettiin Suomen Etelä-Afrikan-suurlähettilään Petri Salon sivuakkreditointi Namibiaan. Saloranta on työskennellyt aiemmin Suomen ulkomaanedustustoissa suurlähetystössä Budapestissa ja YK-edustustossa New Yorkissa.


title: Anne Saloranta

text: Ulkoministeriössä Saloranta on työskennellyt poliittisella osastolla ja kehitysyhteistyöosastolla. Hän on toiminut kansainvälisissä tehtävissä myös Afrikan kehityspankissa Tunisiassa ja YK:n lastenrahaston Unicefin tehtävistä Namibiassa.


title: Alarik Korhonen

text: Alarik Korhonen (6. toukokuuta 1877 Kotka – 1. huhtikuuta 1925 Parikkala) oli suomalainen näyttelijä ja näytelmäkirjailija. Korhonen oli näyttelijänä elokuvissa "Nummisuutarit" (1923) ja "Myrskyluodon kalastaja" (1924). Hän oli jonkin aikaa Porin teatterin johtajana.


title: Kurumbat

text: Kurumbat ovat etninen ryhmä Burkina Fasossa. He ovat yksi niniseiksi kutsutuista maan alkuperäiskansoista. Mosit kutsuvat heitä nimellä "fulse" ja dogonit nimellä "tellem".


title: Kurumbat

text: Kurumboilla oli aikoinaan Louroum-niminen valtio, jonka mosit valloittivat. Heidän asuinalueellaan sijaitsevat kivirakennelmat ovat herättäneet paljon kiinnostusta. Nykyään kurumbat asuvat Aribindan, Liptakon, Djilgodjin ja Yatengan seuduilla. He harjoittavat etupäässä maanviljelyä.


title: Demokraatit 66

text: Demokraatit 66 (, lyh. D66) on hollantilainen sosiaaliliberaali puolue.


title: Demokraatit 66

text: Demokraatit 66 syntyi nuorten intellektuellien ryhmittymänä, joka vastusti yhteiskunnan ns. "pilarisoitumista" ja tämän pysäyttämiseksi ajoi maahan poliittista reformia. Alun perin puolueen ihanteena oli yhdysvaltalainen presidenttijohtoinen järjestelmä yhdistettynä enemmistövaalitapaan. Demokraatit 66 tukee yhä poliittista reformia, jossa yhdistyisivät vaalitavan uudistaminen ja suoran demokratian käyttäminen. Numero 66 tulee puolueen perustamisvuodesta 1966.


title: Demokraatit 66

text: Demokraatit 66 on perinteisesti ollut lähellä keskustaa taloudellisissa kysymyksissä ja hyvin vapaamielinen moraalisissa asioissa. Alankomaiden poliittisessa kentässä se on ollut selvästi maan sekulaarein ja myös EU-myönteisin puolue.


title: Demokraatit 66

text: Alexander Pechtold valittiin puoluejohtajaksi vuonna 2006. Hän erosi lokakuussa 2018 ja jätti myös paikkansa edustajainhuoneessa.


title: Luettelo purjehduksen olympiamitalisteista

text: Purjehdus on ollut olympialaisten lajivalikoimassa alkaen vuodesta 1900. Vuoden 1904 olympialaisissa purjehduksessa ei kilpailtu. Menestynein maa olympialaisten soudussa on Iso-Britannia.


text: Ei virallinen olympiatapahtuma


title: Autoisku

text: Autoisku on kuorma-autolla tai muulla ajoneuvolla tehtävä terrori-isku, jossa ajoneuvo ajetaan väkijoukkoon tai rakennukseen. Se yhdistetään joskus autopommiin siten, että ajoneuvolla ajetaan väkijoukon yli ennen autopommin räjäyttämistä. Autoiskut ovat helppoutensa ja tuhovoimansa vuoksi yleistyneet 2000-luvulla samalla, kun monien muiden terrori-iskujen tekeminen on hankaloitunut. Autoja on helppo hankkia, eivätkä ne monien aseiden tavoin herätä helposti epäilyksiä. Autoiskuja voidaan torjua tehokkaasti vain metallisilla ja betonisilla ajoesteillä.


title: Dismal Euphoria

text: Dismal Euphoria on Denigraten esikoisalbumi. Se julkaistiin 28. huhtikuuta 2003 levymerkillä Warner Music Finland.


title: Dismal Euphoria

text: Albumi debytoi Suomen virallisen listan sijalla 33.


title: Hilkka Koskiluoma

text: Hilkka Lilli Hillervo Koskiluoma, o. s. "Puupponen" (16. tammikuuta 1907 Kuopio – 5. toukokuuta 1985 Helsinki) oli suomalainen filosofian maisteri, opettaja ja kääntäjä.


title: Hilkka Koskiluoma

text: Hilkka Koskiluoman vanhemmat olivat rehtori Antti Erkki Puupponen (1873–1934) ja Ida Olivia Eriksson (1873–1953). Hän oli naimisissa vuodesta 1931 Yleisradion ohjelmajohtajana toimineen Jussi Koskiluoman kanssa.


title: Hilkka Koskiluoma

text: Koskiluoma oli ruotsin ja saksan kielen opettajana Helsingin Uudessa yhteiskoulussa 1937–1972.


title: Ampumahiihdon Suomen-mestaruuskilpailut

text: Ampumahiihdon Suomen-mestaruuskilpailut on vuosittain järjestettävä ampumahiihtotapahtuma, jossa ratkaistaan lajin Suomen-mestaruusmitalit. Kilpailut järjestää Suomen Ampumahiihtoliitto.


title: Ampumahiihdon Suomen-mestaruuskilpailut

text: Naisten SM-mitaleista kilpailtiin ensimmäisen kerran vuoden 1982 Suomen-mestaruuskilpailuissa. Vuosina 1975 ja 1976 järjestettiin erilliset kilpailut pienois- ja sotilaskiväärein ammuttaville matkoille.


title: Maija-Liisa Virtanen

text: Maija-Liisa Virtanen on suomalainen kääntäjä.


title: Frontotemporaalinen dementia

text: Frontotemporaalinen dementia (FTD) on aivojen etulohkorappeuman kliininen esiintymismuoto, jolle on ominaista etenevä hermosolujen menetys, johon pääasiallisesti liittyvät otsalohkon ja/tai ohimolohkon vauriot.  Tyypillinen menetys värttinähermosoluissa on yli 70% , kun taas muun tyyppiset neuronit säilyvät ennallaan.


title: Frontotemporaalinen dementia

text: Sairauden kuvasi ensimmäisenä Arnold Pick vuonna 1892 ja se oli alun perin nimeltään "Pickin tauti", termi on nykyisin varattu Pickin taudille, joka on tietty frontotemporaalisen dementian alatyyppi. Heti toisena Alzheimerin taudin jälkeen levinneisyydessä, FTD:n osuus on 20% nuorena ilmaantuvista dementiatapauksista. Oireet ilmenevät yleensä myöhäisessä aikuisiässä, tavallisimmin 55. ja 65. ikävuosien välillä, ja sairastuneissa on suunnilleen yhtä paljon miehiä ja naisia.


title: Frontotemporaalinen dementia

text: Yhteisiä merkkejä ja oireita ovat merkittävät muutokset sosiaalisessa ja henkilökohtaisessa käyttäytymisessä, apatia, tunteiden tylsistyminen, ja puutteet sekä ilmaisevassa että vastaanottavassa kielenkäytössä. Tällä hetkellä FTD:an ei ole parannuskeinoa, mutta on olemassa hoitoja, jotka auttavat lievittämään oireita.


title: Frontotemporaalinen dementia

text:
FTD on perinteisesti ollut vaikea diagnosoida, koska siihen liittyvät oireet ovat monimuotoisia. Oireet on luokiteltu kolmeen ryhmään etulohkon ja ohimolohkon toimintojen mukaisesti:
Kuitenkin, seuraavat kyvyt säilyvät FTD:a sairastavalla:
Myöhemmissä FTLD:n vaiheissa, kliiniset fenotyypit voivat olla päällekkäisiä. FTD -potilailla on taipumus kamppailla ahmimisen ja pakonomainen käyttäytymisen kanssa. Näihin ahmimistapoihin liittyy usein poikkeavaa syömiskäyttäytymistä kuten ylensyöntiä, itsensä täyttämistä ruualla, muutoksia ruokamieltymyksissä (himoitsee enemmän makeisia, hiilihydraatteja), syötäväksi kelpaamattomien esineiden syömistä, ja ruuan kaappaamista muilta. Viimeaikaiset havainnot ovat osoittaneet, että hermorakenteet jotka ovat vastuussa syömismuutoksista FTD:ssä sisältävät tiettyjen aivojen osien surkastumista.


title: Frontotemporaalinen dementia

text: Toiminnanohjaus on suunnittelun ja järjestämisen kognitiivinen taito. Useimmat FTD-potilaat eivät enää pysty käyttämään taitoja, jotka vaativat monimutkaista suunnittelua tai sekvensointia. Lisäksi ominaista on kognitiivinen toimintahäiriö, jossa useita primitiivisiä refleksejä jää heikommiksi.


title: Frontotemporaalinen dementia

text: Harvoissa tapauksissa, FTD voi esiintyä potilailla, joilla motoneuronitauti (MND) (tyypillisesti amyotrofinen lateraaliskleroosi). Ennuste MND:lle on huonompi, jos siihen yhdistyy FTD, mikä lyhentää selviytymistä noin vuoden.


title: Frontotemporaalinen dementia

text: Suuremmassa osassa FTD-tapauksissa näyttää olevan perinnöllinen komponentti kuin yleisemmissä hermostoa rappeuttavissa sairauksissa, kuten Alzheimerin taudissa. Enemmän ja enemmän mutaatioita ja geneettisiä variantteja tunnistetaan koko ajan, joten geneettiset vaikutusten seuranta edellyttää tietojen johdonmukaista päivittämistä.


title: Frontotemporaalinen dementia

text: Ruumiinavauksissa on löydetty kolme histologista pääalatyyppiä : FTLD-tau, FTLD-TDP ja FTLD-FUS. Dementia, josta puuttuu erottuva histologia (DLDH), on harvinainen ja ristiriitainen kokonaisuus. Uudet analyysit ovat mahdollistaneet monissa tapauksissa aiemmin DLDH:ksi kuvatun tapauksen uudelleen luokittelun johonkin positiivisesti määritellyistä alaryhmistä. Harvoissa tapauksissa potilailla, joilla on kliininen FTD, havaittiin muutoksia jotka ovat konsistentteja Alzheimerin taudin kanssa ruumiinavauksessa. Kaikkein vakavimmat aivojen surkastumiset näyttävät liittyvän Pickin tautiin, kortikobasaaliseen rappeumaan, ja TDP-patologiaan johon liittyy käyttäytymisvariantti FTD.


title: Frontotemporaalinen dementia

text: Geenivirheiden osalta, jotka on löydetty, toistolaajennusta C9orf72 - geenissä pidetään merkittävänä vaikuttajana etulohkorappeumassa, vaikka virheitä GRN ja MAPT -geeneissä ovat myös assosioitu siihen.


title: Frontotemporaalinen dementia

text: Rakenteellinen MRI-skannus paljastaa usein otsalohkon ja/tai etuosan ohimolohkon atrofiaa, mutta alkavissa tapauksissa skannaustulos voi näyttää normaalilta. Surkastuminen voi olla joko bilateraalista tai epäsymmetristä. Kuvien tallentaminen eri ajankohtina (esim. vuoden välein) voi osoittaa todisteita surkastumisesta, joka muutoin (yksittäisissä aikapisteissä) saatetaan raportoida normaalina. Monet tutkimusryhmät ovat alkaneet käyttää tekniikoita, kuten magneettikuvausspektroskopiaa, toiminnallista kuvantamista ja aivokuoren paksuuden mittauksia tavoitteenaan saada diagnoosi aikaisemmin FTD-potilaalle. Fluori-18-fluorodeoksiglukoosi positroniemissiotomografialla (FDG-PET) kuvantaminen näyttää klassisesti tietyn tyyppistä hypometaboliaa, joka auttaa erottamaan taudin Alzheimerin taudista. PET-kuvantaminen näyttää Alzheimerin taudissa klassisesti biparietaalista hypometaboliaa. Meta-analyysit jotka perustuvat kuvantamismenetelmiin ovat osoittaneet, että frontotemporaalidementia vaikuttaa pääasiassa frontomediaaliseen verkkoon, jota käsitellään   sosiaalisen kognition tai 'mielen teorian' yhteydessä. Tämä on täysin sopusoinnussa sen käsityksen kanssa, että kognitiivinen neuropsykologian perusteella on näyttöä, että ventromediaalinen etuaivokuori on jo varhain merkittävä  toimintahäiriöiden keskus  frontotemporaalisen dementian käyttäytymis-varianttimuodossa. Kielialatyypin frontotemporaalisen dementian (semanttinen dementia ja etenevä ei-sujuva afasia) voidaan  erottaa alueellisesti kuvantamisen lähestymistavoissa "in vivo".


title: Frontotemporaalinen dementia

text: Sekaannus Alzheimerin ja FTD:n välillä on perusteltua ensimmäisten oireiden samankaltaisuuden takia. Potilailla ei ole vaikeuksia liikkumisessa ja muissa motorisissa tehtävissä. Kun FTD-oireet ilmaantuvat, on vaikea erottaa toisistaan Alzheimerin taudin ja FTD:n diagnoosi. On olemassa selviä eroja käyttäytymiseen ja emotionaalisissa oireissa näissä kahdessa dementiassa, erityisesti, tunteiden tylsistyminen jota havaitaan FTD-potilailla. FTD:n alkuvaiheessa, ahdistus ja masennus ovat yleisiä, mikä voi johtaa epäselvään diagnoosiin. Kuitenkin, ajan myötä, nämä epäselvyydet haihtuvat pois, kun tämä dementia etenee ja apatian oireet, jotka ovat FTD:lle ominaisia, alkavat ilmaantua.


title: Frontotemporaalinen dementia

text:
Viimeaikaiset tutkimukset usean vuoden aikana ovat kehittäneet uudet diagnoosikriteerit frontotemporaalidementian käyttäytymisvarianttimuodolle (bvFTD). Kuusi erillistä kliinistä ominaisuutta on tunnistettu bvFTD:n oireiksi.
Näistä kuudesta ominaisuudesta tarvitaan kolme, jotta potilaalla voidaan diagnosoida mahdollinen bvFTD. Samoin kuin tavallisessa FTD:ssa, primääridiagnoosi johdetaan kliinisistä kokeista jotka tunnistavat oireet kuvantamistutkimusten sijasta. Yllä olevia kriteereitä käytetään erottamaan bvFTP muista sairauksista kuten Alzheimerin taudista ja muista dementian aiheuttajista. Lisäksi uudet kriteerit sallivat diagnostisen hierarkian jossa erotellaan mahdollinen, todennäköinen ja varma bvFTD perustuen esiintyvien oireiden lukumäärään.


title: Frontotemporaalinen dementia

text: bvFTD:n etenemisen aiheuttama rappeutuminen voi seurata ennustettavissa olevaa polkua. Rappeuma alkaa orbitofrontaalikorteksista ja mediaalisista alueista, kuten ventromediaalikorteksista. Myöhemmissä vaiheissa, se vähitellen laajentaa aluettaan dorsolateraaliseen korteksiin ja ohimolohkoon. Näin ollen, toimintahäiriön havaitseminen orbitofrontaalikorteksissa ja ventromediaalisessa korteksissa on tärkeää bvFTD:n tunnistamiseksi varhaisessa vaiheessa. Kuten edellä on todettu, käyttäytymisen muutos voi tapahtua ennen mitään surkastumisen ilmaantumista aivoissa taudin edetessä. Sen takia kuvantaminen, kuten MRI, voi olla tehoton rappeuman alkuvaiheessa ja on vaikea havaita varhaisessa vaiheessa oleva bvFTD.


title: Frontotemporaalinen dementia

text: Neuropsykologiassa on kasvavaa kiinnostusta käyttää neuropsykologisia testejä kuten Iowan uhkapelitehtävää tai Faux Pas tunnistamistestiä vaihtoehtona kuvantamiselle bvFTD:n diagnosoinnissa. Sekä Iowan uhkapelitehtävä että Faux Pas -testi ovat tunnetusti herkkiä  orbitofrontaalisen aivokuoren toimintahäiriöille.


title: Frontotemporaalinen dementia

text: Faux Pas -tunnistamistesti on tarkoitettu mittaamaan kykyä havaita faux pas -tyyppisiä sosiaalisia kömmähdyksiä (vahingossa tehtyjä lausuntoja tai toimintoja, jotka loukkaavat muita). On ehdotettu, että ihmiset, joilla on orbitofrontaalisen korteksin toimintahäiriö osoittavat taipumusta sosiaalisiin kömmähdyksiin, omavalvonnan puutteiden takia. Omavalvonta on yksilöiden kykyä arvioida käyttäytymistään  varmistaakseen, että niiden käyttäytyminen on tarkoituksenmukaista tietyissä tilanteissa. Omavalvonnan häiriintyminen johtaa sosiaalisten tunteiden signaalien puutteeseen. Sosiaaliset tunteet, kuten hämmennys ovat tärkeitä siksi, että ne ovat ohjaavat yksilön sopeuttamaan sosiaalista käyttäytymistään tarkoituksenmukaisella tavalla ylläpitääkseen suhteita muiden kanssa. Vaikka potilaat, joilla on vaurioita OFC:ssa säilyttävät tiedon sosiaalisista normeista, he eivät osaa soveltaa sitä varsinaiseen käyttäytymisen, koska he eivät kykene luomaan sosiaalisia tunteita, jotka edistävät mukautuvaa sosiaalista käyttäytymistä.


title: Frontotemporaalinen dementia

text: Toinen testi, Iowan uhkapelitesti, on psykologinen testi jonka tarkoituksena on simuloida tosielämän päätöksentekoa. Taustalla oleva käsite tässä testissä on somaattinen merkkihypoteesi. Tämä hypoteesi väittää, että kun ihmiset joutuvat tekemään monimutkaisia, epävarmoja päätöksiä, he käyttävät sekä kognitiivisia ja emotionaalisia prosesseja arvioidakseen saatavilla olevien valintojen arvoja. Aina, kun ihminen tekee päätöksen, sekä fysiologiset signaalit että heränneet tunteet (somaattinen markkeri) assosioituvat  niiden lopputulemaan ja se kertyy kokemukseksi. Ihmisillä on tapana valita vaihtoehto, joka saattaisi tuottaa tuloksen jota vahvistaa positiivisia ärsykkeitä, näin se ohjaa päätöksentekoa kohti tietynlaista käyttäytymistä ja välttämään samalla muita. On arvioitu, että somaattinen markkerin käsittelystä vastaa orbitofrontaalinen aivokuori.


title: Frontotemporaalinen dementia

text: Oireet joita havaitaan bvFTD:ssa johtuvat toimintahäiriöstä orbitofrontaalisessa aivokuoressa, näin ollen nämä kaksi neuropsykologista testiä saattavat olla hyödyllistä varhaisessa vaiheessa olevan bvFTD:n havaitsemisessa. Koska omavalvonta ja somaattisen merkin prosessit ovat kuitenkin erittäin monimutkaisia, asiaan todennäköisesti liittyy muitakin aivojen alueita. Eli neuropsykologiset testit ovat herkkiä toimintahäiriölle orbitofrontaalisessa aivokuoressa, mutta eivät spesifejä niille. Näiden testien heikkous on, että ne eivät välttämättä osoita  orbitofrontaalisen aivokuoren toimintahäiriötä.


title: Frontotemporaalinen dementia

text:
Tämän ongelman ratkaisemiseksi eräät tutkijat yhdistivät neuropsykologisia testejä, jotka tunnistavat toimintahäiriöitä orbitofrontaalisessa aivokuoressa yhteen niin, että se lisää sen spesifisyyttä otsalohkorappeumalle, jotta voidaan havaita varhaisessa vaiheessa oleva bvFTD. He keksivät Executive and Social Cognition Battery -testipatterin, joka sisältää viisi neuropsykologista testiä.
Tulos on osoittanut, että tämä yhdistetty testi on herkempi havaitsemaan puutteet varhaisessa bvFTD:ssa.


title: Frontotemporaalinen dementia

text: Tällä hetkellä FTD:hen ei ole parannuskeinoa. Hoitoja on käytettävissä käyttäytymisen oireiden hallintaan. Disinhibitiota ja pakonomaista käyttäytymistä voidaan ohjata selektiivisillä serotoniinin takaisinoton estäjillä (SSRI). Vaikka Alzheimerissa ja FTD:ssä on tiettyjä samoja oireita, niitä ei voida hoitaa samoilla farmakologisilla aineilla, koska FTD ei vaikuta kolinergisiin järjestelmiin.


title: Frontotemporaalinen dementia

text: Koska FTD usein esiintyy nuoremmilla ihmisillä (eli 40-50 -vuosikymmenellä olevilla), se voi vaikuttaa vakavasti perheisiin. Potilailla on usein vielä lapsia jotka asuvat kotona. Taloudellisesti se voi olla tuhoisaa, koska tauti iskee elämänvaiheessa, jossa usein tulot ovat huipussaan.


title: Frontotemporaalinen dementia

text: Persoonallisuuden muutokset FTD-potilailla eivät ole vapaaehtoisia, joten heitä ei tulisi syyttää niistä. Sairauden hallinta on ainutlaatuinen jokaisen yksilön kohdalla, koska eri potilaiden  FTD aiheuttaa erilaisia oireita, jotka ovat joskus luonteeltaan kapinoivia.


title: Frontotemporaalinen dementia

text: Frontotemporaalisen dementian oireet edistyvät nopeasti ja tasaisesti. Potilaat, jotka kärsivät sairaudesta voivat selviytyä 2-15 vuotta. Lopulta potilaat tarvitsevat hoitoa 24 tuntia vuorokaudessa päivittäisistä tarpeista huolehtimiseen.


title: Frontotemporaalinen dementia

text: CSF-vuotojen tiedetään aiheuttavan ohimenevää frontotemporaalidementiaa.


title: Latta

text: Latta voi viitata johonkin seuraavista:


title: Kasugai

text: Kasugai () on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin pääkaupungin Nagoyan pohjoispuolella Shōnaijoen varrella. Kaupungissa on 311 531 asukasta (vuonna 2017) ja sen pinta-ala on 92,78 neliökilometriä. Kasugai on nimitetty yhdeksi Japanin erityiskaupungeista.


title: Kasugai

text: Kasugain kaupunki syntyi vuonna 1943 Kachigawan kauppalan ja kolmen kylän yhdistyessä. Toisen maailmansodan jälkeen se kehittyi teollisuuskaupunkina ja urbanisoitui voimakkaasti Nagoyan asuinlähiönä. Kun kaupunkiin oli liitetty Sakashitan ja Kōzōjin kauppalat vuonna 1958, siellä oli noin 70 000 asukasta. Kasugai tunnetaan muun muassa ”kalligrafian kaupunkina”, sillä yhden Heian-kauden kolmesta suuresta kalligrafista ("sanseki"), Ono no Michikazen, on uskottu syntyneen siellä. Kaupungissa toimii hänelle omistettu kalligrafiamuseo. Kasugai tunnetaan myös syötävien kaktusten viljelystä. Kaupunkia palvelevat JR Tōkain Chūō-päälinja, Meitetsu-rautateiden Komaki-linja ja Tōkai-kōtsūn Jōhoku-linja. Nagoyan lentoasema sijaitsee osittain kaupungin alueella.


title: E. F. Pihlström

text: Ernst Frithiof Pihlström (12. helmikuuta 1867 Tampere – 27. marraskuuta 1914 Tampere) oli suomalainen kääntäjä.


title: E. F. Pihlström

text: Pihlströmin vanhemmat olivat talonomistaja Josef Pihlström ja Maria Hydén. Hän pääsi ylioppilaaksi yksityisesti Helsingin ruotsalaisesta reaalilyseosta 1889 ja opiskeli Helsingin yliopistossa vuoteen 1899 saakka. Kansakoulunopettajana toiminut Pihlström oli viimeiset kahdeksan vuotta elämästään onnettomuuden rampauttamana jäätyään toukokuussa 1905 Helsingissä raitiovaunun töytäisemäksi.


title: Monte Nuovo

text: Monte Nuovo on tulivuori, joka sijaitsee Etelä-Italiassa Campanian alueella olevassa Pozzuolin kaupungissa.


title: Monte Nuovo

text: Monte Nuovo on nimensä mukaan melko uusi tulivuori. Se syntyi vuonna 1538 Campi Flegrein kaldera-alueella tapahtuneessa 8 vuorokautta kestäneessä purkauksessa.


title: Eino Kaltimo

text: Yrjö Gustafsson oli suomalainen kääntäjä joka käytti salanimiä Eino Kaltimo ja Yrjö Talma.


title: Eino Kaltimo

text:
Salanimellä "Eino Kaltimo":
Salanimellä "Yrjö Talma":


Glutamaatti-1-semialdehydi-2,1-aminomutaasi eli glutamaatti-1-semialdehydiaminotransferaasi on isomeraaseihin kuuluva entsyymi. Se katalysoi glutamaatti-1-semialdehydin isomeroitumista aminolevuliinihapoksi. Entsyymiä esiintyy kasveissa sekä eräissä bakteereissa ja kasveissa ja se osallistuu porfyriinien kuten klorofyllin biosynteesiin näissä eliöissä. Glutamaatti-1-semialdehydi-2,1-aminomutaasin EC-numero on EC 5.4.3.8.


Rakenteeltaan glutamaatti-1-semialdehydi-2,1-aminomutaasi on monien muiden transaminaasien tavoin kahdesta samanlaisesta alayksiköstä koostuva dimeeri. Tyypillisesti alayksiköiden molekyylimassa on 44–46 kDa. Glutamaatti-1-semialdehydi-2,1-aminomutaasi voi esiintyä entsyymikompleksina glutamyyli-tRNA-reduktaasin kanssa ja suhteellisen epästabiili glutamaatti-1-semialdehydi siirtyisi näiden kahden entsyymin välillä hydrofobista kanavaa pitkin. Glutamaatti-1-semialdehydi-2,1-aminomutaasi vaatii koentsyymikseen joko pyridoksaalifosfaatin tai pyridoksamiinifosfaatin. Osa eliöistä voi käyttää koentsyyminään kumpaakin. Yksi vahvimmista entsyymin inhibiittoreista on gabakuliini.


Glutamaatti-1-semialdehydi-2,1-aminomutaasin katalysoima reaktio on reaktiomekanismiltaan hyvin samanlainen monien muiden transaminaasien kanssa. Se poikkeaa niistä kuitenkin siten, että entsyymi katalysoi molekyylinsisäistä aminoryhmän siirtoa eikä kahden molekyylin välistä intermolekylaarista reaktiota. Mekanismin ensimmäisessä vaiheessa substraatti muodostaa imiinin eli Schiffin emäksen joko pyridoksaalifosfaatin tai pyridoksamiinifosfaatin kanssa. Seuraavassa vaiheessa tämä imiini hydrolysoituu jolloin muodostuu 4,5-diaminovaleriaanahappoa ja pyridoksaalifosfaattia. Tämän jälkeen muodostuu uusi imiini pyridoksaalifosfaatin ja 4,5-diaminovaleriaanahapon 4-asemassa sijaitsevan aminoryhmän välille, joka hydrolysoituu aminolevuliinihapoksi. Entsyymissä tärkeässä asemassa katalyyttisesti on lysiiniaminohappo, joka toimii happo-emäskatalyyttinä.


title: Tähtisarja – 30 suosikkia (Mona Carita)

text: Tähtisarja – 30 suosikkia on Mona Caritan toinen ja toistaiseksi viimeisin kokoelma-albumi. Levyn julkaisi vuonna 2006 Warner Music Finland.


title: Pasi Saapunki

text: Pasi Johannes Saapunki (s. 24. helmikuuta 1968 Kuusamo) on uransa päättänyt suomalainen yhdistetyn hiihtäjä. Hänen seuransa oli Kuusamon Erä-Veikot.


title: Pasi Saapunki

text: Calgaryn olympialaiset 1988 olivat Saapungin ensimmäiset arvokisat. Niissä Saapunki sijoittui henkilökohtaisessa kilpailussa 15:nneksi ja joukkuekilpailussa 7:nneksi. Albertvillen olympialaisissa 1992 Saapunki osallistui henkilökohtaiseen kilpailuun ollen lopputuloksissa 20:s sekä joukkuekilpailuun, jossa Suomi sijoittui 7:nneksi.


title: Pasi Saapunki

text: Saapunki osallistui Lahden maailmanmestaruuskilpailuihin 1989, joissa hän oli henkilökohtaisen kilpailun 17:s. Val di Fiemmen maailmanmestaruuskilpailuissa 1991 Saapunki oli joukkuekilpailun 6:s yhdessä Sami Kallungin ja Jukka Ylipullin kanssa. Henkilökohtaisessa kilpailussa Saapunki oli 19:s.


title: Pasi Saapunki

text: Maailmancupissa Saapunki on ollut 8:s maaliskuussa 1990 Lahdessa.


title: Pasi Saapunki

text: Saapungin tytär Susanna Saapunki on maastohiihtäjä.


title: Saapunki

text: Saapunki on suomalainen sukunimi. Tunnettuja Saapunkeja:


title: Diabolos

text: Diabolos on japanilaisen rock-muusikko Gacktin kuudes studioalbumi. Se julkaistiin 21. syyskuuta 2005.


Painonnoston Suomen-mestaruuskilpailut 2006 järjestettiin 11.–12. maaliskuuta 2006 Kokkolassa.
Lähde


title: Andrea (albumi)

text: Andrea bulgarialaisen pop-folk -laulaja Andrean kolmas studioalbumi. Se julkaistiin vuonna 20. joulukuuta 2010 levymerkillä Payner.


title: Ostopäällikköindeksi

text: Ostopäällikköindeksi (engl. Purchasing Managers' Index, PMI) on talousindikaattori, joka perustuu yksityisen sektorin yritysten ostopäälliköille tehtyihin kuukaisittaisiin kyselyihin.


title: Ostopäällikköindeksi

text: Teollisuuden ostopäällikköindeksin taustalla oleva aineisto koostuu teollisuuden ostopäälliköiden raportoimista tilanteista koskien tuotannon tasoa, uusia tilauksia, toimittajien toimitusten nopeutta, varastojen tasoa, kertyneitä tilauksia ja työllisyyden tasoa. Vastaajat voivat raportoida joko paremman, saman tai huonomman tilanteen verrattuna aiempiin kuukausiin. Kaikista näistä osa-alueista lasketaan prosenttiosuus niistä vastaajista, jotka raportoivat paremman tilanteen kuin aiempina kuukausina. Indeksi muodostetaan kertomalla nämä osa-alueiden prosenttiosuudet painotuskertoimilla ja laskemalla yhteen.


title: Ostopäällikköindeksi

text: Ostopäällikköindeksejä tuotetaan alueittain. Esimerkiksi Suomen mediassa uutisoidaan usein euroalueen teollisuuden ostopäällikköindeksin muutoksista.


title: Mustapha Amzil

text: Mustapha Amzil (s. 12. syyskuuta 2001 Kotka) on suomalainen koripalloilija.


title: Mustapha Amzil

text: KTP:n kasvatti Amzil herätti jo 15-vuotiaana espanjalaisten pääsarjaseurojen kiinnostuksen. Myös Mäkelänrinteen urheilulukion koripallo-ohjelma kiinnostui Amzilista. Amzil saavutti kasvattajaseurassaan B-poikien SM-pronssia keväällä 2016 ja sijoittui koko kauden tilastoissaan sekä levypalloissa (14,6/ottelu) että kahden pisteen heittotarkkuudessa (59,4 %) koko sarjan kärkikolmikkoon. Seuraavalla kaudella Amzil pelasi KTP:ssä sekä B- että A-poikien SM-sarjassa. Marraskuussa 2016 hän teki ensiesiintymisensä myös miesten Korisliigassa, missä hän pelasi kahdessa ottelussa ja teki BC Nokiaa vastaan viisi pistettä. Debyyttiottelussaan 18. marraskuuta Amzilista tuli 15 vuoden ja 67 päivän ikäisenä KTP:n pääsarjahistorian nuorin pelannut koripalloilija. Hän otti ennätyksen nimiinsä sitä yli 50 vuotta pitäneeltä maajoukkuemies Ari Paanaselta. Maaliskuussa 2017 Amzil kutsuttiin eurooppalaisten nuorisohuippujen Jordan Brand Classic -leirille Barcelonaan. Amzil on pelannut myös kymmeniä nuorten maaotteluita.


title: Jonna Paananen

text: Jonna Paananen (s. 1984 Alajärvi) on YouTubeen videoita tekevä tubettaja. Hänet tunnetaan sosiaalisissa medioissa paremmin nimellä Wildeem, Deliwien tai lyhyemmin Wildy. Paananen on tullut tunnetuksi tekemällä videoita Youtubeen Deliwien-nimiselle kanavalleen, jossa häntä seurasi 100 105 tilaajaa joulukuussa 2017.


title: Jonna Paananen

text: Paananen teki ensimmäiset videonsa Deliwien-kanavalleen vuoden 2011 alkupuolella. Videot olivat englanninkielisiä "Minecraft"-videoita. Myöhemmin hän perusti Chaos Monkeys -nimisen YouTube-kanavan yhdessä Tewdin-nimeä käyttävän tubettajan kanssa. Kanavan toiminta loppui vuoden 2012 tammikuussa Paanasen ja Tewdinin välirikkoon. Paanasen ryhdyttyä tekemään Deliwien-kanavalle suomenkielistä videosisältöä vuoden 2013 keväällä kanavan tilaajamäärä alkoi kasvaa nopeasti, ja kanavan kuukausittaiset katsontakerrat ylittivät vuoden 2014 lokakuussa miljoonan rajan. Deliwien-kanavalleen Paananen kuvaa lapsille ja nuorille kohdennettuja pelivideoita, peleinä muun muassa "Minecraft", "The Sims 4", "Stardew Valley", "Octodad" ja "Life Is Strange". Poiketen pelivideoiden yleisestä käytännöstä Paananen ei käytä videoissaan niin sanottua facecam-kuvaa. Kanavan suosituin sarja on Survisarja-niminen Minecraft-pelissä toteutettu tarinamainen fantasiasarja.


title: Jonna Paananen

text: Vuoden 2016 joulukuussa Paananen ryhtyi tekemään videoita myös Wildeem-nimiselle kanavalle. Tällä kanavalla Paananen julkaisee kokkausvideoita, erilaisia DIY-videoita sekä videoita Ramo-nimisestä shetlanninlammaskoirastaan. Vuoden 2017 joulukuussa kanavalla oli 15 724 tilaajaa.


title: Jonna Paananen

text: Paananen työskenteli vuosina 2015–2016 YouTube-verkosto Splay Suomessa sisällöntuottajana ja myöhemmin talent managerina. Hän irtisanoutui tehtävistään vuoden 2016 lopulla voidakseen keskittyä paremmin omaan sisällöntuotantoonsa.


title: Jonna Paananen

text: Paananen on yksi Tubecon ry:n perustajajäsenistä ja toimi sen puheenjohtajana ensimmäisen toimikauden ajan. Hän on myös työskennellyt Tubecon-tapahtumaa järjestävän yrityksen, Suomen Tubetapahtumat Oy:n taiteellisena johtajana vuoden 2017 tapahtuman yhteydessä. Nykyään hän on mukana Suomen Tubettajat ry:n hallituksessa.


title: Gamba – Sankarihiiren seikkailut

text: Gamba – Sankarihiiren seikkailut ("Gamba: Ganba to nakamatachi") on vuonna 2015 valmistunut japanilainen animaatio, joka perustuu Atsuo Saitôn novelliin. Sen ovat ohjanneet Tomohiro Kawamura ja Yoshihiro Komori. Käsikirjoituksesta vastaavat Ryôta Kosawa. Elokuvan alkuperäisinä ääninäyttelijöinä ovat mm. Yuki Kaji, Keiji Fujiwara, Shûichi Ikeda, Sayaka Kanda, Mansai Nomura.


title: Gamba – Sankarihiiren seikkailut

text: Elokuvassa rohkea ja seikkailunhaluinen kaupunkilaishiiri Gamba sekä hänen ystävänsä Mampuku lähtevät kaupungista etsimään merta. Matkallaan he törmäävät laivahiiriin, joiden luokse myös Chuta on saapunut etsimään apua saarella asuvalle hiirikansalle. Gamba saapuu yhdessä muiden kanssa auttamaan kyläläisiä, joita vastassa on suuri kärppäarmeija, jota johtaa tunnettu ilkeä Noroi -kärppä.


title: Gamba – Sankarihiiren seikkailut

text: Lisäksi suomenkielisessä versiossa muissa rooleissa ovat Joonathan Kettunen, Juha ”Julle” Paananen, Sasu Moilanen ja Tuomas Uusitalo. Käännöksestä vastaa Jari Siltakoski ja ohjauksesta Julle Paananen.


title: Richard Rockefeller

text: Richard Gilder Rockefeller (20. tammikuuta 1949 New York, New York – 13. kesäkuuta 2014 Harrison, Westchesterin piirikunta, New York) oli yhdysvaltalainen lääkäri, filantrooppi ja lentäjä. Hän oli David Rockefellerin poika ja toimi Rockefeller Brothers Fundin johtokunnassa 23 vuoden ajan. Hän toimi myös Lääkärit ilman rajoja -järjestön Yhdysvaltain-neuvottelukunnan puheenjohtajana 1989–2010 ja Rockefeller Universityn hallituksessa vuoteen 2006.


title: Richard Rockefeller

text: Richard Rockefeller kuoli lento-onnettomuudessa lähellä Harrisonin lentokenttää 13. kesäkuuta 2014 ollessaan kotimatkalla vierailtuaan isänsä David Rockefellerin luona tämän 99-vuotissyntymäpäivänä. Hän ohjasi itse pienkonetta, joka putosi pian nousun jälkeen. Rockefellerillä oli vaimonsa Maeven kanssa neljä lasta.


Pargas Idrottsförenings fäktningssektion oli Paraisilla vuosina 1960–1963 toiminut Pargas Idrottsföreningin miekkailujaos. Jaoksen puheenjohtajana oli koko toiminta-ajan Sten-Erik Bergring, ja enimmillään mukana oli kymmenen aktiivista miekkailijaa, joista yhdeksän oli paikallisia koululaisia. Kolme vuotta toiminnan lopettamisen jälkeen seura päätti myydä kaikki jaoksen käytössä olleet miekkailuvarusteet edelleen.


title: Jalkaväkimuseo

text: Jalkaväkimuseo on Mikkelin Nuijamiehen kaupunginosassa toimiva sotatieteellinen erikoismuseo. Se on perustettu 1982. Museolla on kaksi kausinäyttelyä 2017. Museo toimii entisissä Mikkelin varuskunnan puukasarmeissa vanhalla kasarmialueella.


title: Jalkaväkimuseo

text: Puolustusvoimien lipun juhlan päivänä, 4. kesäkuuta 2016 perustettiin museolle OI-kutsumerkillinen amatööriadioasema, OI4JM. Radioasemaa hoitavat Kaakkois-Suomen Viestikilta ja Mikkelin Seudun Radioamatöörit.


title: Cashew’n metroasema

text: Cashew on Singaporen Mass Rapid Transit -metrojärjestelmän asema Bukit Panjangin ja Bukit Batokin alueiden rajalla Singaporen läntisellä suuralueella. Se avattiin 27. joulukuuta 2015. Asemaa käyttävät Downtown Linen junat.


title: 11 bit studios

text: 11 bit studios on puolalainen videopelien kehittäjä. Yritys on tullut tunnetuksi "Anomaly"-sarjan tornipuolustuspelien kehittäjänä.


title: 11 bit studios

text: Yrityksen pelejä on julkaistu muun muassa Microsoft Windows, PlayStation 3 ja Xbox 360 alustoilla.Yrityksen peli "This War of Mine" on MetaCritic-palvelun mukaan saanut 83/100 62:n arvion perusteella.


title: Techland

text: Techland on puolalainen videopelien kehittäjä ja julkaisija.


title: Techland

text: Yhtiö on tullut tunnetuksi muun muassa Call of Juarez -pelistä, "Dead Island" -pelisarjasta ja Dying Light peleistä.


title: Techland

text: Yritys kehittää Chrome Engine -pelimoottoria ja käyttää sitä peleissään.


title: Ceann Comhairle

text: Ceann Comhairle on Irlannin parlamentin ("Oireachtas") alahuoneen, eli "Dáil Éireannin", puhemies. Puhemiehen valitsevat uuden Dáilin edustajat välittömästi vaalien jälkeen ja puhemiehen valinta onkin uusien edustajien ensimmäinen tehtävä.


title: Risto Kalliomaa

text: Risto Kalliomaa on suomalainen kääntäjä.


title: Ichinomiya

text: Ichinomiya () on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa Kisojoen varrella prefektuurin pääkaupungin Nagoyan luoteispuolella Gifun prefektuurin rajalla. Kaupungissa on 386 057 asukasta (vuonna 2017) ja sen pinta-ala on 113,82 neliökilometriä. Ichinomiya on nimitetty yhdeksi Japanin erityiskaupungeista.


title: Ichinomiya

text: Kaupungin nimi tarkoittaa kirjaimellisesti ”ensimmäistä pyhäkköä” ja viittaa pyhäkköön, jossa provinssin kuvernööri kävi Heian-kaudella palvomassa ensimmäisenä. Ichinomiyan kaupungin tapauksessa tämä pyhäkkö oli Masumida-jinja, jonka ympäristöön kehittynyttä kaupunkiasutusta alettiin myös kutsua Ichinomiyaksi. Vanhastaan kaupunki tunnettiin puuvilla- ja silkkitekstiilien valmistus- ja kauppapaikkana; Meiji-kaudelta lähtien sinne perustettiin tekstiiliteollisuutta ja se kehittyi nopeasti villatehtaidensa ansiosta. Kaupunkioikeudet Ichinomiya sai vuonna 1921. Se laajeni viimeksi vuonna 2005, kun siihen liitettiin Bisain kaupunki ja Kisogawan kauppala. Ichinomiyaa palvelevat JR Tōkain Tōkaidō-päälinja sekä Meitetsu-rautateiden Nagoya-päälinja ja Bisai-linja. Luotijunayhteys Tōkaidō Shinkansen kulkee Ichinomiyan läpi, mutta sillä ei ole kaupungissa asemaa.


title: Shrines

text: Shrines on kanadalaisen elektronisen musiikin duon Purity Ringin debyyttialbumi, joka julkaistiin 24. heinäkuuta 2012.


title: Shrines

text: Albumi sijoittui "Pitchforkin" vuoden 2012 top-50 albumeiden listalle sijalle 24. sekä sijalle 14. Pitchforkin lukijoiden listalle. Albumi oli myös ehdolla vuoden 2013 Polaris Music Prize -palkinnon saajaksi.


title: Shrines

text: Kappaleet ”Ungirthed,” ”Belispeak,” ”Odebear,” ”Fineshrine” sekä ”Lofticries” julkaistiin singleinä. Isossa-Britanniassa ”Lofticries” julkaistiin 26. marraskuuta 2012 kun taas ”Fineshrine” julkaistiin 4. maaliskuuta 2013. Musiikkivideo kappaleelle ”Lofticries” julkaistiin Pitchforkin YouTube-kanavalla Pitchfork.tv.


title: Another Eternity

text: Another Eternity (tyyliteltynä another eternity) on kanadalaisen elektronisen musiikin duon Purity Ringin toinen studioalbumi, joka julkaistiin 27. helmikuuta 2015.


title: Another Eternity

text: Purity Ring


title: Another Eternity

text: Lisähenkilöstö


title: Nikolai Danilevski

text: Nikolai Jakovlevitš Danilevski (10. joulukuuta 1822 Oberets, Orjolin kuvernementti, Venäjän keisarikunta – 19. marraskuuta 1885 Tiflis, Georgia, Venäjän keisarikunta) oli venäläinen luonnontieteilijä, filosofi ja yhteiskunnallinen kirjailija. Häntä on pidetty yhtenä panslavismin tärkeimmistä oppi-isistä.


title: Nikolai Danilevski

text: Danilevski opiskeli vuosina 1843–1847 Pietarin yliopiston fyysis-matemaattisessa tiedekunnassa. Hänet pidätettiin vuonna 1849 Petraševskin piirin vangitsemisen yhteydessä ja hän oli useita kuukausia vangittuna Pietari-Paavalin linnoituksessa sekä jonkin aikaa karkotettuna Vologdaan ennen kuin kykeni osoittamaan syyttömyytensä. Danilevski työskenteli myöhemmin valtion maista vastanneen ministeriön virkamiehenä. Hän osallistui kymmeneen Venäjän maantieteellisen seuran Volgalle, Kaspianmerelle ja Jäämerelle järjestämään tieteelliseen tutkimusretkeen, joilla tutkittiin muun muassa ilmastoa ja kalakantoja. Hänet nimitettiin vuonna 1879 Nikitskin kasvitieteellisen puutarhan johtajaksi Krimille.


title: Nikolai Danilevski

text: Danilevskin pääteos on vuonna 1871 julkaistu "Rossija i Jevropa" (”Venäjä ja Eurooppa”), jonka sisältö on peräisin hänen kaksi vuotta aiemmin perustamastaan "Zarja"-lehdestä. Siinä hän pyrki kehittämään tieteellisen perustelun venäläiselle nationalismille kuvaamalla ihmiskunnan historian sarjana erillisiä sivilisaatioita eli ”kulttuurihistoriallisia tyyppejä”, jotka kehittyivät biologisten organismien tavoin ja joista jokaisella oli oma tiensä ja kehityskaarensa. Danilevski nimesi 13 suurta historiallista sivilisaatiota, joista nuorin oli ”slaavilainen tyyppi”. Danilevskin mukaan Venäjän ja muiden slaavilaisten kansojen tuli kääntää selkänsä Länsi-Euroopalle ja pyrkiä kehittämään itsenäisesti omaa kulttuuriperintöään. Tähän vaalimisen arvoiseen perintöön hän laski kuuluvaksi muun muassa ortodoksisen kirkon ja Venäjän itsevaltiuden. Danilevski vaikutti aikalaisensa Konstantin Leontjevin ajatteluun. Danilevskin sivilisaatioteorialla on nähty yhtäläisyyksiä myös Arnold J. Toynbeen ja Oswald Spenglerin myöhempien teorioiden kanssa.


title: Nikolai Danilevski

text: Vuonna 1885 julkaisemassaan artikkelissa "Darvinizm" Danilevski kritisoi voimakkaasti darwinismia. Hän kirjoitti myös artikkeleita kasvi-, eläin-, kansa-, talous- ja tilastotieteistä.


title: Adrien Moerman

text: Adrien Moerman (s. 7. elokuuta 1988 Fontenay-aux-Roses) on ranskalainen koripalloilija.


title: Adrien Moerman

text: Isona laitahyökkääjänä pelaava Moerman on edustanut ranskalaisia, espanjalaisia ja turkkilaisia seurajoukkueita. Hän voitti Ranskan mestaruuden vuosina 2007, 2014 ja 2015, Ranskan cup-mestaruuden vuonna 2010 ja Semaine des As -mestaruuden vuonna 2007 sekä pelasi maan pääsarjan tähdistöottelussa. Keväällä 2015 Moerman nimettiin Ranskan pääsarjakauden arvokkaimmaksi pelaajaksi. Moerman edusti arvokisamitaleille yltäneitä Ranskan nuorisomaajoukkueita ja on pelannut myös maan miesten maajoukkueessa.


title: Luettelo ZX Spectrum -peleistä

text: Tämä on luettelo julkaistuista ZX Spectrum -peleistä:


title: DJ Mehdi

text: Mehdi Favéris-Essadi (20. tammikuuta 1977 Hauts-de-Seine – 13. syyskuuta 2011 Pariisi), tunnettu paremmin taitelijanimeltään DJ Mehdi, oli ranskalainen hip hop- ja house-tuottaja. Hänellä oli tunisialaiset sukujuuret. Mehdi kuoli 13. syyskuuta 2011 Pariisissa hänen kotinsa kattoikkunan romahtaessa, kun hän oli katolla juhlistamassa ystävänsä syntymäpäiviä. Kolme loukkaantui, mutta Mehdi oli ainoa kuolonuhri.


title: Lainanhoitokulut

text: Lainanhoitokulut tarkoittavat kaikkia niitä kuluja, joita lainan takaisinmaksu vaatii, eli lyhennyksiä ja lainan korkoa.


title: Lainanhoitokulut

text: Lainanhoitokulut voivat muuttua merkittävästi pitkäaikaisen lainan, kuten asuntolainaa takaisinmaksuajan kuluessa.


title: Lainanhoitokulut

text: Suomessa pankit arvioivat asiakkaan maksukykyä varmistumalla siitä, että lainanhoitokulut eivät ole yli 45 prosenttia nettotuloista kuuden prosentin vuosikorolla 25 vuoden laina-ajalla.


title: Lainanhoitokulut

text: Lainanhoitokulujen liian suuriksi nousemista voi hillitä esimerkiksi korkokatolla, joka varmistaa, että lainan viitekorko ei pääse nousemaan yli ennalta sovitun rajan.


title: Lainanhoitokulut

text: Taloudellisten olosuhteiden salliessa lainaa pystyy lyhentämään enemmän, kuin oli ennalta sovittu, joten lainaehdot kannattaa lainanottohetkellä määritellä sopiviksi oman tulotason kannalta sitovaa sopimusta asiasta kirjoittaessa.


title: Luettelo Linux-peleistä

text: Tämä on luettelo julkaistuista Linux -peleistä.


title: Luettelo Commodore 64 -peleistä

text: Tämä on luettelo julkaistuista Commodore 64 -peleistä.


title: Luettelo Commodore 64 -peleistä

text: Northstar


title: Luettelo Apple IIGS -peleistä

text: Tämä on luettelo julkaistuista Apple IIGS -peleistä.


title: Vastuu

text: Vastuu (vanhahtavasti myös edesvastuu) merkitsee oikeustieteellisenä käsitteenä erityistä velvollisuutta, joka henkilölle aiheutuu hänen tekemisensä tai tekemättä jäämisensä vuoksi.


title: Vastuu

text: Yleisten oikeusperiaatteiden mukaan jokainen on vastuussa eli korvausvelvollinen aiheuttamastaan vahingosta.. Korvattava vahinko saattaa aiheutua rikoksesta, mutta myös siviilioikeudellisesta sopimuksen rikkomisesta. Vastuu edellyttää yleensä, että teko on tahallinen tai tuottamuksellinen, mutta se voi perustua myös tehtyyn sopimukseen, missä tapauksessa puhutaan "sopimusvastuusta".


title: Vastuu

text: Joissakin elinkeinoissa tai muissa toiminnoissa ympäristölle aiheutuva vahingon vaara on oleellisesti tavallista suurempi. Jotkin toiminnot voivat aiheuttaa esimerkiksi tulipalon vaaran, ja esimerkiksi ydinvoimaloihin liittyy säteilyvaara. Tällaisissa tapauksissa on usein lailla säädetty erityinen "vaarantamisvastuu", jonka vuoksi tällaisen toiminnan harjoittajat voivat vahingon sattuessa joutua korvausvelvollisiksi ilman tahallisuutta tai edes tuottamuksellisuutta.


title: Vastuu

text: Rikosoikeudellinen vastuu merkitsee sitä, että henkilö voidaan tuomita rangaistukseen tekemistään rikoksista. Tällainen vastuunalaisuus edellyttää, että henkilö voidaan katsoa syyntakeiseksi. Useimmissa maissa on säädetty ikäraja, jota nuoremmat henkilöt eivät ole rikosoikeudellisesti vastuunalaisia. Suomessa tämä ikäraja on 15 vuotta. Syyntakeisena ei myöskään pidetä henkilöä, joka mielisairauden, syvän vajaamielisyyden tai tajunnan häiriön vuoksi ei kykene ymmärtämään tekonsa tosiasiallista luonnetta tai oikeudenvastaisuutta tai jonka kyky säädellä käyttäytymistään on sellaisesta syystä ratkaisevasti heikentynyt


title: Vastuu

text: Vakuutusalalla vastuulla tarkoitetaan vakuutusyhtiön ottamaa korvausvelvoitetta vakuutuksen kohteena olevasta omaisuudesta tai etuudesta vakuutustapahtuman sattuessa. Vakuutusyhtiö ottaa kannettavakseen tällaisen vastuun hyväksyessään vakuutuksenottajan tekemän hakemuksen. Vakuutusehdoissa voidaan rajoittaa tai lisätä vakuutusyhtiön vastuuta.


title: Luettelo PlayStation Vita -peleistä (A-L)

text: Tämä on luettelo julkaistuista PlayStation Vita -peleistä (A-L).


text: Katso myös: Luettelo PlayStation Vita -peleistä (M-Z).


title: Luettelo PlayStation Vita -peleistä (M-Z)

text: Tämä on luettelo julkaistuista PlayStation Vita -peleistä (M-Z).


text: Katso myös: Luettelo PlayStation Vita -peleistä (A-L).


title: Luettelo Commodore CDTV -peleistä

text: Tämä on luettelo julkaistuista Commodore CDTV -peleistä.


title: Taloudellinen liikkumavara

text: Taloudellinen liikkumavara tarkoittaa yksityisen henkilön, organisaation tai kokonaisen yhteiskunnan julkisen talouden liikkumatilaa tehtäessä taloudellisia päätöksiä, esimerkiksi mahdollisuutta ottaa lainaa vastuullisesti ja turvallisesti tiettyyn rajaan saakka.


title: Taloudellinen liikkumavara

text: Koulutuksen saaneet asiantuntijat osaavat laskea ja määritellä kyseessä olevalle toimijalle oikeanlaisen taloudellisen liikkumavaran, tarkasteltuaan ensin tämän taloutta kuvaavia mittareita, kuten työllisyyttä, koulutusta, aktiivisuutta, tuloja ja hyvinvointia.


title: Taloudellinen liikkumavara

text: Julkisessa taloudessa esimerkiksi kansainväliset asiantuntijat ovat yhteistyössä laskeneet eri maille kunkin maan taloudellisen liikkumavaran.


title: Aarne A. Astala

text: Aarne A. Astala (k. 1959) oli suomalainen toimittaja ja kääntäjä. Astala oli Hämeenlinnassa ilmestyneen "Häme"-lehden päätoimittajana 1919–1923.


title: Juha Myyryläinen

text: Juha Kalervo Myyryläinen (s. 9. tammikuuta 1947 Lahti) on suomalainen everstiluutnantti, joka toimi Lapin jääkäripataljoonan komentajana.


title: Juha Myyryläinen

text: Myyryläinen syntyi elokuvatuottaja Unto Myyryläisen ja Aili Anttosen perheeseen. Hänen puolisonsa vuodesta 1973 oli Pirjo Santapukki (ero 1986).


title: Juha Myyryläinen

text: Myyryläinen tuli ylioppilaaksi Haminan yhteisyhteislyseosta 1969 ja suoritti Kadettikoulun 1974 ja Sotakorkeakoulun 1983. Hän toimi Rannikkojääkäripataljoonassa opetusupseerina vuodesta 1974, Pääesikunnassa toimistoupseerina 1979–1981 ja Länsi-Uudemaan sotilaspiirin esikunnassa toimistoupseerina ja -päällikkönä 1983–1984. Oltuaan toimistopäällikkö Rovaniemen sootilaspiirin esikunnassa vuodesta 1987 Myyryläinen oli pataljoonaupseeri Lapin jääkäripataljoonassa vuodesta 1991 ja pataljoonan komentaja vuodesta 1993. Puolustusvoimien koulutuksen kehittämiskeskuksen osastopäällikkönä hän toimi vuodesta 1996 vuoteen 1999, jolloin hän erosi vakinaisesta palveluksesta.


title: Juha Myyryläinen

text: Myyryläinen ylennettiin vänrikiksi 1970, luutnantiksi 1974, yliluutnantiksi 1976, kapteeniksi 1981, majuriksi 1987 ja everstiluutnantiksi 1993.


title: Jyrki Jolma

text: Jyrki Juhani Jolma (s. 3. kesäkuuta 1940 Kajaani) on suomalainen eversti, joka toimi Jääkäriprikaatin komentajana.


title: Jyrki Jolma

text: Jolma syntyi rakennuismestari Erkki Jolman ja opettaja Vieno Korhosen perheeseen. Hänen puolisonsa vuodesta 1965 on lehtori Toini Mattila.


title: Jyrki Jolma

text: Jolma tuli ylioppilaaksi Kajaanin lyseosta 1959 ja suoritti Kadettikoulun 1962 ja Sotakorkeakoulun 1973. Hän toimi Hämeen jääkäripataljoonassa opetusupseerina ja komppanianpäällikkönä 1962–1967, Kadettikoulussa opetusupseerina ja komppanian varapäällikkönä 1967–1971 sekä Pääesikunnassa toimistoupseerina ja-esiupseerina 1973–1982 ja vielä toimistopäällikkönä 1983–1987, osastopäällikkönä 1987–1989 ja erityistehtävissä 1993. Karjalan prikaatissa Jolma oli pataljoonankomentaja ja esikuntapäällikkö 1982–1983, Jääkäriprikaatia hän komensi 1989–1993. Maanpuolustuskorkeakoulun linjanjohtajana Jolma toimi vuonna 1994, jolloin hän myös erosi vakinaisesta palveluksesta.


title: Jyrki Jolma

text: Jolma ylennettiin vänrikiksi 1960, luutnantiksi 1962, yliluutnantiksi 1965, kapteeniksi 1968, majuriksi 1974, everstiluutnantiksi 1981 ja everstiksi 1988.


title: Pentti Karvonen (eversti)

text: Pentti Vilho Karvonen (s. 11. syyskuuta 1931 Kajaani) on suomalainen eversti, joka toimi Jääkäriprikaatin komentajana.


title: Pentti Karvonen (eversti)

text: Karvonen syntyi Ville ja Olga Karvosen perheeseen. Hänen puolisonsa vuodesta 1957 on Anja Isoviita.


title: Pentti Karvonen (eversti)

text: Karvonen tuli ylioppilaaksi Kajaanin yhteiskoulusta 1952 ja suoritti Kadettikoulun 1956 ja Sotakorkeakoulun 1969. Hän toimi Pohjan prikaatissa opetusupseerina ja komppanianpäällikkönä vuodesta 1956, Kadettikoulussa opettajana ja komppanian varapäällikkönä vuodesta 1959 sekä Uudenmaan jääkäripataljoonassa koulutusupseerina vuodesta 1966. Pääesikunnassa Karvonen työskenteli useaan otteeseen, ensin toimistopäällikkönä koulutusosastolla vuodesta 1969, sitten järjestelyosastolla vuodesta 1974 ja vielä komento-osaston päällikkönä vuodesta 1980. Uudenmaan jääkäripataljoonaa hän komensi vuodesta 1979 ja Jääkäriprikaatia vuodesta 1984. Karvonen erosi vakinaisesta palveluksesta vuonna 1989.


title: Pentti Karvonen (eversti)

text: Karvonen ylennettiin vänrikiksi 1953, luutnantiksi 1957, yliluutnantiksi 1960, kapteeniksi 1963, majuriksi 1969, everstiluutnantiksi 1974 ja everstiksi 1980.


title: Närviäiset

text:
Närviäiset (Latridiidae) on kovakuoriaisiin (Coleoptera) kuuluva heimo.
Siihen kuuluu ainakin 1 050 lajia, jotka jaetaan 30 sukuun.


title: Närviäiset

text: Aikuiset närviäiset ovat 1–2 mm pitkiä ja tummanruskeita. Niiden etuselässä ja peitinsiivissä on pieniä kohoumia. Ruumis voi olla litteä tai kupera. Toukat ovat pitkulaisia ja pieniä, alle 3 mm pitkiä.


title: Närviäiset

text: Sekä toukat että aikuiset kuoriaiset elävät lahopuussa, mätänevässä kasvimateriaalissa, joskus karvoissa ja höyhenissä. Ne syövät hometta ja sienirihmastoa.


title: Porfobilinogeeni

text: Porfobilinogeeni (CHNO) on pyrrolijohdannaisiin kuuluva heterosyklinen orgaaninen yhdiste. Yhdiste esiintyy välituotteena useissa eliöissä porfyriinien kuten hemin ja klorofyllin biosynteesissä.


title: Porfobilinogeeni

text: Huoneenlämpötilassa porfobilinogeeni on vaaleanpunaista kiteistä ainetta. Yhdiste liukenee hieman veteen. Porfobilinogeenin rakenteessa on kaksi hapanta karboksyylihapporyhmää, joiden pK-arvot ovat 3,7 ja 4,95. Lisäksi molekyylissä on emäksinen aminometyyliryhmä, jonka pK-arvo on 10,1. Porfobilinogeeni reagoi kuumissa ja laimeissa happoliuoksissa muodostaen uroporfyrinogeeneja.


title: Porfobilinogeeni

text: Eliöt muodostavat porfobilinogeenia aminolevuliinihaposta. Reaktiossa kondensoituu kaksi aminolevuliinihappoa ja sitä katalysoiva entsyymi on porfobilinogeenisyntaasi eli aminolevulinaattidehydrataasi. Porfyriinien biosynteesin seuraavassa vaiheessa neljä porfobilinogeenimolekyyliä kondensoituu muodostaen hydroksimetyylibilaania eli preuroporfyrinogeenia. Tätä reaktiota katalysoi porfobilinogeenideaminaasi.


title: Porfobilinogeeni

text: Porfobilinogeenin määrä virtsassa lisääntyy selkeästi eräiden porfyrioiden kuten akuutin intermittentin porfyrian ja perinnöllisen porfyrian yhteydessä ja tätä voidaan käyttää näiden sairauksien osoittamiseen. Virtsan porfobilinogeeni reagoi p-dimetyyliaminobentsaldehydin kanssa muodostaen väriltään voimakkaan punaisen yhdisteen. Tätä testiä kutsutaan Hoeschin testiksi.


title: Museonäyttely

text: Museonäyttely on museoiden tunnetuin toimintamuoto, sillä näyttelyissä museot kohtaavat yleisönsä. Museonäyttelylle on monia erilaisia määritelmiä, mutta käytnnössä ne ovat museon toimialaan liittyvien esineiden kokoelma, jotka on järjestelty esteettisesti tai tiedollisesti.


title: Museonäyttely

text: Museonäyttelyitä on periaatteessa kaksi pääryhmää. Perusnäyttelyt olivat 1960-luvulla oikeastaan ainoa näyttelytyyppi. Ne esittävät museoiden ydinkokoelmaa ja ovat pystyssä jopa yli kymmenen vuotta. Erikoisnäyttelyt puolestaan ovat tilapäisiä, ja niissä käsitellään esimerkiksi jotain erikoisaluetta, tutkimustulosta tai ajankohtaista aihetta. Museot ovat alkaneet koota 2000-luvulla myös näyttelyitä internetiin.


title: Museonäyttely

text: Näyttelysuunnittelussa valitaan näyttelyn muun muassa tavoitteet ja käytettävät tekniikat. Näyttelyissä esineistöä voidaan tukea esimerkiksi tekstillä ja kuvituksella. Usein esineiden yhteydessä on lyhyt teksti esineen käytöstä. Museoissa käytetään näyttelyn elävöittämiseen monia muitakin tekniikoita, dioraamat ovat yleisiä erityisesti luonnontieteellisissä museoissa, audiovisuaalisilla tekniikoilla tuodaan esimerkiksi tunnelmaa taidemuseoihin ja erilaiset osallistavat tekniikat antavat kävijöiden esimerkiksi pelata, kosketella esineita tai kokeilla historiallisia vaatteita.


title: Museonäyttely

text: Museonäyttelylle on useita määrittelyitä. Niille kaikille yhteistä on yleisö tai julkisuus, tila ja esineet. Lisäksi museonäyttelyn piirteitä voivat olla vuorovaikutus, tiedon, ideoiden ja tunteiden välitys, suunnitellut kulkureitit, teemallisuus ja tarinan kerronta. Museologi G. Ellis Burcaw’n mukaan näyttely on ”taiteeseen, historiaan, tieteeseen tai teknologiaan liittyvien esineiden kokolema, jossa kävijä liikkuu esteettisesti tai tiedollisesti järjestetyltä yksiköltä toiselle.” Suomalaiset museonjohtajat Jouko Heinonen ja Markku Lahti ovat puolestaan sanoneet näyttelyn olevan näytteillepanoa ja tulkintaa. Museo kommunikoi niissä katsojan kanssa esineiden ja muun materiaalin kautta.


title: Museonäyttely

text: Museot asettavat esineet ja näytteensä yleisön ulottuville näyttelyissä. Ne edustavat suurimmalle osalle ihmisistä museoiden ensisijaista ja perinteista tehtävää, sillä niissä museo kohtaa yleisönsä. Koska näyttelyt ovat museotyön näkyvin puoli, suurelle yleisölle 'museo' ja 'näyttely' esiintyvät toistensa synonyymeina.


title: Museonäyttely

text: Museot pyrkivät näyttelyissään vastaamaan sivistystehtäviinsä ja toisaalta kävijöidensä viihdeodotukseen tarjoamalla elämyksiä, jotka vetoavat erityisesti näköaistiin.


title: Museonäyttely

text: Museot olivat aiemmin yhtä kuin niiden kokoelmat, mutta kokoelmien kasvaminen on vaikuttanut siihen, että esineiden määrää ja esilläolo aikaa jaetaan perusnäyttelyiden ja erikoisnäyttelyiden välillä. Museonäyttelyt olivat oikeastaan 1960-luvulle asti perusnäyttelyitä. Perusnäyttelyllä tarkoitetaan pitkään pystyssä olevaa näyttelyä. Sen elinkaari on kymmenen vuotta tai jopa pidempään. Tällaisessa näyttelyssä käytetään usein kestäviä näyttelymateriaaleja ja rakenteita. Lisäksi esitetyn tiedon pitää olla hyvin tutkittua, sillä virheitä voi olla vaikea korjata.